title: विश्व धर्म महासभा

text: जिस सर्वधर्म-सभा ने स्वामीजी का पश्चिमी जगत से परिचय कराया उसके बारे में उनकी यह धारणा किसी के विचार में न्यायोचित नहीं है। परन्तु सभा की तैयारियों एवं क्रियाकलापों का यदि अध्ययन किया जाए तो किसी को इसमें लेशमात्र भी शंका नहीं रह जाएगी कि यह आयोजन सर्वत्र ईसाई अभिमान से ही व्याप्त था। ईसाई धर्म गौरवपूर्वक एवं निरपवाद रूप से अपनी श्रेष्ठता सिद्ध करेगा यह निश्चित पूर्व धारणा इसके संस्थापकों में से अनेकों की बन गई थी।


title: विश्व धर्म महासभा

text: दूसरी ओर, सभा से संबंधित कुछ ऐसे भी लोग थे जो कोई धार्मिक मत से बद्ध नहीं थे, जिन्हें किसी भी तरह कोई मतलब नहीं साधना था, जिन्हें धर्मसभा का व्यापक एवं यथार्थ रूप ही गोचर हो रहा था। ऐसे लोगों के लिए तो यह सत्यान्वेषी लोगों से आपसी समझ एवं सद्भाव को बढ़ावा देने का एक अभूतपूर्व अवसर था। इनमें से एक थे अध्यक्ष बॉनी जिन्होंने कार्य की योजना बनाई एवं उसे अत्यन्त सरलतापूर्वक सम्पन्न किया और वे कोई पादरी नहीं थे, एक अधिवक्ता जिन्होंने गिरजाघरों के सभी प्रतिष्ठान व्यक्तियों का सभापतित्व किया।


title: विश्व धर्म महासभा

text: मधुर विद्वान सहिष्णु श्री बॉनी जिनकी आत्मा उनकी उज्ज्वल आँखों के माध्यम से बोलती थी।.। बॉनी ने स्वयं धर्म-सभा द्वारा क्या उपलब्धि होगी इस विषय में अपने स्वप्न का वर्णन किया है:...मैं अपनी युवावस्था में ही विश्व की महानतम धार्मिक व्यवस्थाओं से परिचित हुआ था, एवं परिपक्वावस्था में ही अनेक गिरिजाघरों के वरिष्ठतम लोगों का आनन्ददायक सान्निध्य-लाभ किया था। इस तरह मैं विश्वास करने पर बाध्य हुआ कि यदि सभी महान धार्मिक विश्वासों को समीप लाकर उनमें सामंजस्य स्थापित किया जाए तो अनेक स्थलों पर उनमें सद्भाव एवं सामंजस्य स्थापित किया जा सकता है, जिसके फलस्वरूप आनेवाली मानवीय एकता प्रभु के प्रेम में मानव की सेवा में तत्पर एवं अधिक उन्नत होगी।’’ यद्यपि धर्मसभा के पीछे श्री बॉनी की ही प्रेरणा थी, तथापि यथार्थत: वे नहीं अपितु शिकागो के प्रथम गिरिजाघर के वरिष्ठ पादरी माननीय जॉन हेनरी बैरोज, जो साधारण समिति के सभापति भी थे-वे ही विस्तृत पूर्वयोजना कार्यरूप में परिणत करते हेतु उत्तरदायी थे।


title: विश्व धर्म महासभा

text: समिती का क्रम-क्षेत्र बड़ा विशाल था। करीब दस हजार पत्र एवं चालीस हजार से भी अधिक प्रलेख बाहर प्रेषित किए गए एवं पृथ्वी के हर भागों से बृहत् पैमाने पर उत्तर प्राप्त किए गए। बैरोज अभिमानपूर्वक लिखते हैं ‘‘करीब तीस महीनों तक संसार की सभी रेल पटरियाँ एवं जहाज मार्ग अनजाने में ही इस धर्म-सभा के लिए कार्य करते रहे हैं। शिकागो डाक-घर के क्लर्क उन चिट्ठियों के बड़े गट्ठरों से जूझते रहे जो पहले ही मद्रास, बम्बई एवं टोकियो के डाक-कर्मियों की नीली अँगुलियों के बीच से निकल आई थीं।’’ सलाहाकार परिषद के सदस्य सारी दुनिया से चुने गए जिनकी संख्या तीन हजार तक पहुँच गई। भारत के चुने गए परिषद के सदस्यों में थे जी एस. अय्यर-हिन्दू पत्र के सम्पादक, बम्बई के बी.बी. नगरकर, तथा कलकत्ता के पी. सी. मजुमदार, अन्त के दोनों व्यक्तियों ने धर्म-महासभा में ब्राह्म-समाज का प्रतिनिधित्व किया था।


title: विश्व धर्म महासभा

text: समिति का क्रम-क्षेत्र बड़ा विशाल था। करीब दस हजार पत्र एवं चालीस हजार से भी अधिक प्रलेख बाहर प्रेषित किए गए एवं पृथ्वी के हर भागों से बृहत् पैमाने पर उत्तर प्राप्त किए गए। बैरोज अभिमानपूर्वक लिखते हैं ‘‘करीब तीस महीनों तक संसार की सभी रेल पटरियाँ एवं जहाज मार्ग अनजाने में ही इस धर्म-सभा के लिए कार्य करते रहे हैं। शिकागो डाक-घर के क्लर्क उन चिट्ठियों के बड़े गट्ठरों से जूझते रहे जो पहले ही मद्रास, बम्बई एवं टोकियो के डाक-कर्मियों की नीली अँगुलियों के बीच से निकल आई थीं।’’ सलाहाकार परिषद के सदस्य सारी दुनिया से चुने गए जिनकी संख्या तीन हजार तक पहुँच गई। भारत के चुने गए परिषद के सदस्यों में थे जी एस. अय्यर-हिन्दू पत्र के सम्पादक, बम्बई के बी.बी. नगरकर, तथा कलकत्ता के पी. सी. मजुमदार, अन्त के दोनों व्यक्तियों ने धर्म-महासभा में ब्राह्म-समाज का प्रतिनिधित्व किया था।


title: बहुमत की सरकार

text: किसी संसदीय व्यवस्था मे संसद या विधानसभा में सबसे ज्यादा सदस्यों वाले दल के द्वारा पूर्ण बहुमत जुटाकर बनाई गई सरकार को बहुमत की सरकार कहते हैं। बहुमत के लिये जरूरी आंकणों के होने की वजह से किसी अल्पमत की सरकार की तुलना में ये सरकार ज्यादा स्थायी होती है।


title: बहुमत की सरकार

text: बहुमत की सरकार के पास अपने प्रस्ताव पारित कराने के सबसे ज्यादा संभावनाएँ होती हैं, और इनके विधेयक कभी कभार ही सदन में हारते हैं। इसकी तुलना में एक अल्पमत की सरकार को अपने विधेयक पारित कराने और अपनी बात मनवाने के लिये लगातार साथी और विरोधी दलों से मोल-भाव करते रहना पड़ता है। ऐसे में भ्रष्टाचार की संभावनाएँ बलवती हो जाती हैं।


title: बहुमत की सरकार

text: शब्द "बहुमत की सरकार" किसी सदन में एक से अधिक समान विचार वाले दलों के गठबंधन वाली स्थायी सरकार को भी कह सकते हैं जहाँ किसी एक के समर्थन खींचने की संभावना नगण्य हो। ऐसा उदाहरण भारत में भाजपा और शिव सेना का है जो लगभग समान विचारधारा वाले दल हैं और दशकों से विभिन्न कार्यपालिकाओं में सम्मिलित सरकार चलाते हैं। फ़िलहाल २०१४ से २०१९ के लिये भारत में नरेंद्र मोदी के नेतृत्व वाले राष्ट्रीय जनतांत्रिक गठबंधन को बहुमत मिला है और २८२ की तुलना में इनके पास लोकसभा में ३३० से ज्यादा सीटें हैं।


title: बहुमत की सरकार

text: अन्य उदाहरण २०१०-१५ के दौरान यूनाइटेड किंगडम में मिलता है जहाँ कंज़र्वेटिव व लिबरल डेमोक्रैट दलों ने मिलकर बहुमत की सरकार चलायी। कंज़रवेटिवों ने २०१० के चुनावों में सबसे ज्यादा सीटें हासिल कीं लेकिन बहुमत की संख्या से पीछे रह गये। ऐसे में लिबरल डेमोक्रैट्स के साथ मिलकर उन्होंने हाउस ऑफ कॉमन्स में एक ठोस बहुमत की सरकार बना ली जो पांच साल की पूरी अवधि तक काम करती रही।


title: जूनियर एनटीआर

text: नन्दमुर्ती तारक रामा राव (जन्म 20 मई 1983), प्रख्यात नाम जूनियर एनटीआर दक्षिण भारत के तेलुगु भाषी चलचित्र अभिनेता है।


title: जूनियर एनटीआर

text: Jr NTR तेलगु सिनेमा के एक सुपरस्टार अभिनेता है इन्हे तेलगु अभिनेता का यंग टाईगर के नाम से जाना जाता है इनके पिता नंदामुरी हरिकृष्णा जाने माने निर्माता और अभिनेता तथा मेबर आफ पालयामेन्ट है जूनियर एन0टी0आर0 ने अपने करियर में एक से बढकर एक बेहतरीन फिल्में दी है जिसमें टेम्पर(2015), जय लव कुशा (2017), आदि (2002) जैसी फिल्में प्रमुख है


title: श्री

text: श्री एक हिन्दी में प्रत्येक पुरुष के नाम के आगे लगाया जाने वाला सम्मानजनक शब्द है। इसके अतिरिक्त यह हिन्दू देवी लक्ष्मी के पर्याय के रूप में तथा सम्पत्ति सम्पदा धन इत्यादि के पर्याय के रूप में उपयोग किया जाता है। श्री शब्द का उपयोग जीवित मनुष्य के आगे सम्मान पूर्वक लगाया जाता है,इनके अलावा अजर अमर मनुष्य या देवी देवताओं के आगे भी सम्मान पूर्वक लगाया जाता है


title: बीजाणु

text: जीवविज्ञान में बीजाणु (spore) लैंगिक व अलैंगिक प्रजनन की एक संरचना है जिसे कोई जीव या जीव जाति स्वयं को फैलाने (प्रकीर्णन करने) या विषम परिस्थितियों में दीर्घकाल तक जीवित रहने के लिये बनाती है। बीजाणु बहुत से पौधों, शैवाल (ऐल्गी), कवक (फ़ंगस) और प्रोटोज़ोआ के जीवनचक्र का महत्वपूर्ण भाग होता है। बैक्टीरिया (जीवाणु) के भी बीजाणु बनते हैं, जो अंतर्बीजाणु (endospore) कहलाते हैं, जो किसी प्रजनन चक्र का भाग नहीं होते, बल्कि कठिन परिस्थितिओं में बैक्टीरिया को जीवित रखने के लिए बना एक निष्क्रय सिकुड़ा ढांचा होता है। कुछ परजीवी अन्य जीवों के शरीरों में अलग-अलग प्रकार से बीजाणु डाल देते हैं, जो उन जीवों के भीतर विकसित होते हैं।


title: आर्य वंश

text: आर्य जाति एक अप्रचलित ऐतिहासिक नस्लीय अवधारणा है, जो १९वीं शताब्दी के अंत में भारत-यूरोपीय विरासत के लोगों को एक नस्लीय समूह के रूप में वर्णित करने के लिए उभरी। इस सिद्धांत को व्यापक रूप से खारिज कर दिया गया है और इसे अस्वीकृत कर दिया गया है, क्योंकि कोई मानवशास्त्रीय, ऐतिहासिक या पुरातात्विक साक्ष्य मौजूद नहीं है।


title: आर्य वंश

text: "आर्यन" शब्द की उत्पत्ति संस्कृत भाषा के "आर्य" शब्द से हुई है, विशुद्ध संस्कृत में इसका अर्थ "सम्माननीय, आदरणीय और उत्तम होता है।"


title: आर्य वंश

text: १८वीं शताब्दी में जो लोग पुरानी हिन्द-यूरोपीय भाषा के जानकार थे, उनके पूर्वज भारतीय और ईरानी मूल के लोग थे। "आर्यन" शब्द का प्रयोग न केवल भारतीय और ईरानी लोगों के लिए किया जाता था, बल्कि इसका इस्तेमाल हिन्द-यूरोपीय मूल के लोगों के लिए भी किया जाता था, इनमें अल्बानियाई, कुर्द, आर्मेनियाई, यूनानी, लातीनी और जर्मन भी शामिल थे। बाद में बाल्टिक, सेल्ट और स्लावी भी इसी समूह में गिने जाने लगे। इसके संबंध में ये तर्क दिया गया कि इन सभी भाषाओं का मूल स्रोत एक ही है - जिसे आज पुर्तगाली और यूरोपीय के नाम से जाना जाता है, दरअसल ये वह भाषाएँ हैं, जिनके बोलने वालों के पूर्वज यूरोपीय, ईरानी आर्यायी थे। ये पुर्तगाली-यूरोपीय सजातीय समूह और उनके वंशजों को आर्यायी कहा जाता है। परन्तु कुछ विद्वानों का मानना है कि "आर्य" शब्द संस्कृत से लिया गया है, जिसका मतलब "श्रेष्ट" होता है, और संस्कृत को सभी भाषाओं की जननी मानी जाती है। अतएव यह कहा जा सकता है कि आर्य कोई जाति या नस्ल नहीं, बल्कि एक शब्द है जो "श्रेष्ट" के स्थान पर प्रयोग किया जाता था।


title: आर्य वंश

text: १९वीं और २॰वीं शताब्दी में इसका प्रचलन आम था। इसकी मिसाल सन् १९२॰ में प्रकाशित एच.जी. वेल्स की किताब "द आउटलाइन ऑफ हिस्टरी" ("इतिहास के रूपलेख") में देखा जा सकता है। इस पुस्तक में उनकी उपलब्धियों का उल्लेख करते हुए, वे लिखते हैं कि "जब सर्गून द्वितीय और सर्दानापलुस असीरिया पर शासन था", और "वे सीरिया, मिस्र और बेबीलोनिया से युद्ध कर रहे थे"। जैसे, वेल्स ने सुझाव दिया है कि आर्यों ने अंततः "सम्पूर्ण प्राचीन विश्व, यहूदी, ईजियन और मिस्र को समान रूप से अपने अधिकार में किया"। सन् १९४४ में रैंड मैकनली द्वारा तैयार विश्व मानचित्र में आर्यावंशियों को मानवजाति के दस सर्वश्रेष्ठ समूहों में से एक माना गया है। स्केंडिनेवियाई मूल के नस्ल विरोधी इच्छास्वातंत्र्यवादी उपान्यासकार पॉल एंडरसन, जो कि विज्ञान गल्प के लेखक थे, (१९२६–२॰॰१) ने अपने विभिन्न लघु कथाओं, उपन्यासों, लघु उपन्यासों में बार-बार "हिंद"-"युरोपीय" लोगों के लिए "आर्यायी" शब्द का पर्यायवाची शब्द के रूप में इस्तेमाल किया है। उन्होंने “आर्यन को एक ऐसी शिकारी चिड़िया"”" कहा है जो इन्हें दूसरे ग्रहों पर जाकर वाहन अपना कब्ज़ा करने को प्रेरित करती है और अन्य ग्रह प्रणाली में उपनिवेश निवासनीय ग्रह और नए उपनिवेशवाद ग्रह के दौर में उन्हें अग्रणी उधमी के तौर पर पेश करने के लिए प्रोत्साहित करती है।


title: आर्य वंश

text: "आर्यन" शब्द का प्रयोग आम तौर पर भारतीय व यूरोपीय या कुछ हद तक भारतीय व ईरानियों के लिए किया जाता है, हालांकि कई जानकार इस परिभाषा को सामग्री आधारित पुराने विद्वता में आज बेकार और राजनीतिक रूप से गलत समझते हैं, लेकिन पुरानी किताबों में अक्सर इसका ज़िक्र देखने को मिल जाता है, जैसे कि सन् १९८९ में लेखक कोलिन रेन्फ़्यू द्वारा "साइनटिफ़िक अमेरिकन" नामक पत्रिका में "आर्यन" शब्द का प्रयोग पारम्परिक भारतीय–यूरोपीय लोगों के लिए किया है।


title: आर्य वंश

text: १९वीं शताब्दी में मानव-जाति के विज्ञान को कुछ विद्वानों द्वारा वैज्ञानिक नस्लवादी प्रवृति के प्रतीक के तौर पर दिखलाया जाता है, "आर्य वंशियों" को भारोपीय जाति के उप-समूह के रूप में देखा जाता है जो मूल रूप से हिन्द-यूरोपीय भाषा के बोलने वाले थे, जिनके वंशज पुर्तगाली, हिन्द-यूरोपीय थे, जो यूरोप, एशियाई रूस, एंग्लो-अमेरिका, दक्षिणी दक्षिण अमेरिका, दक्षिणी अफ़्रिका, ऑस्ट्रेलिया महाद्वीप, न्यूज़ीलैंड, आर्मेनिया, महान् ईरान (ग्रेटर ईरान) और उत्तरी भारत, (जिसे आज पाकिस्तान और बंगलादेश कहा जाता है) और दक्षिणी एशिया के नेपाल, श्रीलंका और मालद्वीप में रहते थे।


title: आर्य वंश

text: १९वीं और २॰वीं शताब्दी के आरम्भ में "आर्यन" शब्द को "पुर्तगाली-हिंद-यूरोपीय और उनके वंशज को संदर्भित किया जाता था"। मैक्स मूलर को ऐसे पहले लेखक के रूप में अक्सर पहचाना जाता था, जिसने अँग्रेज़ी में आर्यन "जाति" शब्द का प्रयोग किया। सन् १८६१ में दिए गए अपने "लेक्चर्स ऑन द साइंस ऑफ लैंग्वेज" ("भाषाविज्ञान के व्याख्यान") में उसने आर्यन शब्द का इस्तेमाल "रेस ऑफ पिपुल" (“मानवीय जाति”) के रूप में किया, यानि लोगों की जाति के तौर पर किया। उस वक्त "जाति" शब्द का प्रयोग कबीलों या सजातीय समूह के लिए किया जाता था।


title: आर्य वंश

text: जब मूलर के कथन के अनुसार आर्यन लोगों को मानव-जाति का एक विशेष समूह कहा जाने लगा, तो उसने ये साफ़ किया, कि उसका अर्थ वंशज से है, न कि विशेष नस्ल से। उसने कहा कि भाषा-शास्त्र और मानव-विज्ञान का मिश्रण एक खतरनाक सिद्धांत है। उसने कहा कि "भाषा विज्ञान और मानवविज्ञान बहुत ज़्यादा भिन्न नहीं हो सकते, <...> लेकिन मैं ज़रूर दोहराना चाहता हूँ, जो मैंने पहले बहुत बार कहा है, कि आर्यन खून को लम्बा शीर्ष वाला कहना गलत है।" उसने अपने विरोध को सन् १८८८ में लिखे अपने लेख "बायोग्राफ़ी ऑफ़ वर्ड्स एंड द होम ऑफ़ द आर्यास" ("आर्यायियों के विश्व और निवास का वर्णन") में भी दोहराया।


title: आर्य वंश

text: मूलर का ये जातीय मानवशास्त्र के विकास का जवाब दरअसल अर्थर डे गोबीनिउ के लिए था, जो ये मानता था कि हिन्द-यूरोपीय सर्वश्रेष्ठ जाति का प्रतिनिधित्व करते हैं। बाद के कई लेखक, जैसे फ़्रान्सीसी लेखक जोर्जोस वशे डे लापूज (Georges Vacher de Lapouge), ने अपनी किताब "L'Aryen" ("आर्यायी") में ये तर्क देता है कि इस विशिष्ट जाति को शिर्ष्य सूची का प्रयोग करके (सिर ढांचा का मापन) और अन्य संकेतकों से उनके शारीरिक बनावट से भी पहचाना जा सकता है। उन्होंने तर्क दिया कि लंबे सर वाले यूरोपीय उत्तरी यूरोप में पाए जाते थे जो आम तौर पर "ब्राचिओसेफ़ालिक" (छोटे सर) वाले लोगों पर शासन किया करते थे।


title: आर्य वंश

text: श्वेत नस्ल वाले अर्यनों का विभाजन विशुद्ध रूप से एक भाषायी प्रयास है न कि मानवविज्ञान का आरम्भ बिंदु, मानव-शास्त्र का वास्तविक या प्राकृर्तिक विभाजन का केन्द्र-बिंदु नोर्डिक, अल्पाइन और भूमध्यसागरीय जबकि भाषाई एतबार से ये वो समूह था जिसका समबन्ध एशियाई और अफ्रीकी भाषियों से था। हालांकि बाद में कुछ मानव विज्ञानियो और पुरातत्व माहिरों ने "आर्यन" के इस भाषायी वर्गीकरण को छेत्रियता से संबद्ध कर दिया, विशेष रूप से उत्तरी यूरोप से.


title: आर्य वंश

text: 19वी शताब्दी में इस मत को काफी प्रसिद्धी मिली। 19वी शताब्दी के मध्य में कहा जाने लगा कि आर्यों कि उत्पत्ति दक्षिण-पश्चिमी भाग, जिसे आज रूस के नाम से जाना जाता है, में हुई। लेकिन 19वी शताब्दी के अन्त तक आर्यन मूल का तर्क भाग को चुनौती मिलने लगी, जिसमें आर्यन का मूल प्राचीन जर्मनी या स्कानडिनविया का होने का विचार था, नया तर्क आर्यनो का संबंध जर्मनी से साबित करने लगा या फिर उन देशों में जहां आर्य-कुल के अवशेष मिलते हैं। आर्यों के जर्मन मूल को, पुरातत्ववेत्ता गुस्ताफ कोजिना ने प्रमुखता से बढ़ावा दिया और दावा किया कि प्रोटो-इंडो-यूरोपियन लोग निओलिथिक जर्मनी के कोर्डेड वेयर संस्कृति के समान थे। 20वी शताब्दी में बुद्धजीवियों ने इस तर्क का जमकर प्रचार-प्रसार किया, ये "कोर्डेड-नोरेडिक्स" की अवधारणा कार्लेटन एस. कुन कि 1939 में प्रकाशित किताब "द रेसेस ऑफ यूरोप" में देखी जा सकती है।


title: आर्य वंश

text: इस सिद्धांत और परिकल्पना को दूसरे मानव-शास्त्रियों ने चुनौती दी। जर्मनी के रुडोल्फ वर्चो सूखी खोपड़ियों के अध्यन का सिद्धांत दिया, उसने नॉर्डिक यानि उत्तरी युरोप से आर्यनो के संबंध के रहस्य का ज़ोरदार खंडन किया, 1885 में कार्ल्सरुहे में आयोजित पुरातत्वविदों कि कांग्रेस में वर्चो के सहायक जोसेफ कोलमान ने कहा कि यूरोपीय चाहे वो इंग्लैंड के हों या जर्मन के या फिर फ्रेंच और स्पेनिश हों सभी मिश्रित जातियों से हैं, इसके अतिरिक्त उसने घोषणा कि कि कपाल - विज्ञान के अनुसार कोई भी जाति किसी से सर्वश्रेष्ठ नहीं है।


title: आर्य वंश

text: वर्चो के इस सिद्धांत ने कई विवादों को जन्म दिया। हॉस्टन स्टीवर्ट चेम्बरलेन जो कि आर्यों कि श्रेष्ठता का कायल था, जोसेफ कोल्ल्मान्न के तर्कों का विस्तार से जवाब दिया। हालांकि "आर्यन जाति" की कल्पना काफी मशहूर थी, विशेष कर जर्मनी में, लेकिन कुछ लोग ऐसे भी थे जो इसके सख्त ख़िलाफ़ थे, ओट्टो श्रेडर, रूडोल्फ वोन झेरिंग और रोबर्ट हार्टमान ने वर्चो के सिद्धांतों का पूरा समर्थन किया, रोबर्ट ने तो मानव-शास्त्र से "आर्यन" शब्द के इस्तेमाल पर ही पाबन्दी लगाने कि मांग कर डाली।


title: आर्य वंश

text: इंडो-आर्यन प्रवासन का मॉडल, आरम्भिक इंडो-आर्य के अपने बसाव के ऐतिहासिक स्थानों में प्रागैतिहासिक प्रवास का ज़िक्र करता है जो भारतीय उप-महाद्वीप के उत्तरी-पश्चिमी भाग में था और वहां से भारत के बाकी उत्तर के क्षेत्रों में फैला. इंडो-आर्यन प्रवासन और देश-परिवर्तन के अधिकतर साक्ष्य भाषाई हैं, लेकिन अनुवांशिकी से मूल डाटा के एक समूहों के साथ-साथ वैदिक धर्म, रीति-रिवाज, काव्य-ग्रंथों, सामाजिक संगठनों और कुछ चेरिएट तकनीकी कि मदद से इनके प्रवसन का पता चलता है।


title: आर्य वंश

text: भारतीय आर्यों के प्रवसन और आर्यन – : पुरातत्व,भाषा विज्ञान,मानवशास्त्र,अनुवांशिक व् भौगोलिक साक्ष्यों से ज्ञात है कि आर्य अज़रबैजान से निकाले गए थे। पर्शियन इतिहास में अट्रोप्टेन व अज़रबैजान अत्रीक नदी , कश्यप सागर (केस्पियन) के निकट बताया गया है। यहीं पर बैकुंठ धाम,बहिस्ट व सत्यलोक भी था। - काला सागर पर बसे - हितती (हिंतू) सभ्यता को विकसित किया। इनकी 6 शाखाएँ 1-आर्याप (यूरोप), 2-आर्याक (इराक),3-आर्यान (ईरान),4-आर्याभीर (अफगानिस्तान),5-आर्यवत / स्वर्गलोक/ उत्तरी भारत , 6-पाताललोक / दक्षिणी भारत में फैलीं।


title: आर्य वंश

text: द्रविडीयन जाति का मुद्दा भारत में आज भी काफी विवादित है, समय-समय पर इसे लेकर राजनितिक और धार्मिक बहस छिड़ती रही है। कुछ द्रविड़ और दलित आंदोलन के समर्थक, जो आम तौर पर तमिल हैं, का विश्वास है कि शिव कि पूजा करना सिंधु सभ्यता से ही विशुद्ध द्रविड़िया परम्परा है, जो आर्यों के हिंदू ब्राह्मणवाद से बिलकुल भिन्न है। इसके विपरीत भारतीय राष्ट्रीय हिंदूत्व आंदोलन से जुड़े लोगों का मानना है कि आर्यों ने न तो किसी देश पर चढाई की और न ही कभी प्रवासन किया, वो इस बात पर जोर देते हैं कि सिंधु घाटी सभ्यता से निकली वैदिक विचारधारा, जो भारतीय- आर्यन के भारत में आगमन का संकेत देती है दरअसल वो पुर्तगाली- द्रविड़यान संस्कृति थी। जबकि भारतीय विद्वान यह नही मानते कि आर्यन नामक कोई जाति या नस्ल बहार से भारत में आयी थी।


title: आर्य वंश

text: ब्रिटिश राज के दौरान कुछ भारतीय भी इस बहस के प्रभाव में थे। राष्ट्रवादी नेता वी. डी. सावरकर का मानना था कि "आर्यन जाति" ने भारत में प्रवासन किया, लेकिन नस्लवाद व्याख्या में उन्हें "आर्यन नस्ल" जैसा कोई मुद्दा नज़र नहीं आता. कुछ राष्ट्रवादी नेताओं ने इस संबंध में अंग्रेजी पक्ष का भी समर्थन किया, क्योंकि इसकी वजह से उनके वंशजों का सिलसिला अंग्रेजों से मिलने लगता था।


title: आर्य वंश

text: 2000 में आन्ध्र प्रदेश में किये गए एक आनुवंशिक अध्ययन में पाया गया कि उच्च-जाति के हिन्दुओं का पूर्वी यूरोपीय के लोगों से निकटतम संबंध है। जबकि छोटी जाति के लोगों के साथ ऐसा नहीं है, 2009 में (हार्वर्ड मेडिकल स्कूल, हार्वर्ड स्कूल ऑफ पब्लिक हे़ल्थ, एमआईटी और ब्रोड इंस्टिट्यूट ऑफ हार्वर्ड के सहयोग से) सेंटर फॉर सेलुलर एंड मोलक्युलर बायोलॉजी ने एक सर्वे कराया. इसमें भारत के 13 राज्यों में 25 जातियों के विभिन्न समूहों से संबंध रखने वाले लगभग 132 लोगों परीक्षण किया। इस सर्वे ने इस बात पर जोर दिया कि जाति से वंश का पता लगाना मुश्किल है, रिपोर्ट के अनुसार दक्षिण एशिया की जातियां आर्यन हमलों कि देन नहीं हैं और न ही इनका द्रविडियन शोषण से कोई संबंध है, दरअसल नए भारतीय समाज के निर्माण कि ये आरंभिक प्रक्रिया थी जिसमे ये आदिवासी जातियां अपने आपको परवान चढा रही थीं।


title: आर्य वंश

text: उन्निसवी शताब्दी के अन्त में हेलेना ब्लावात्स्क्य और हेनरी ओल्कोट थिओसोफी पंथ कि नीव डाली, ओकल्टीज़्म कि बहस को इसी विचारधारा के अन्तरगत समझने की कोशिश की गयी। ये विचारधारा भारतीय संस्कृति से प्रभावित है, शायद हिन्दू सुधारवादी आंदोलन आर्य समाज से इसने प्रेरणा ली, जिसकी बुनियाद स्वामी दयानन्द ने डाली थी।


title: आर्य वंश

text: ब्लावात्स्क्य ने मानवता के वंशज को "रूट रेसेस" की श्रंखला कहा है, उसके अनुसार (सात जाति में से) वाली इस श्रंखला में पांचवा नम्बर आर्यन का आता है। उसका मानना है कि आर्यन अटलांटिस से आये थे, इसका जिक्र वो इस तरह करती है:


title: आर्य वंश

text: ब्लावात्स्की उसके विश्व विज्ञान के वृहद समय के लिए मानव विकास की व्याख्या के लिए एक एक तकनीकी शब्द "मूल जाति" का इस्तेमाल करती है। हालांकि, उसने दावा किया कि कुछ लोग ऐसे थे जो आर्यन की तुलना में तुच्छ थे। वो लगातार "आर्यन" को "सेमिटीक" संस्कृति से अलग रखती है, उसका कहना है कि सेमिटीक्स आर्यन की उप-शाखा हैं, जिसमे "आध्यात्मिकता की कमी और भौतिकता की बहुतात है।" उसका कहना है कि कुछ जातियां जानवरों के समान हैं। इनमे वो "ऑस्ट्रेलिया के तस्मानिया राज्य के कुछ भागों और चीन के पहाड़ी इलाकों के लोगों का उल्लेख करती है।" इसके अलावा लेमुरो-अटलांटिक लोगों का काफी मिश्रण भी है जैसे बोर्निओ के जंगली लोग, सिलोन के वेधास, जिन्हें प्रो॰ फ्लावर ने आर्य कहा.


title: आर्य वंश

text: इन सबके बावजूद ब्लावात्स्क्य के समर्थक उसकी सोच को फांसीवादी या नस्लीय नहीं मानते, उनका मानना है कि वो विश्वा बन्धुत्वा की बात करती है और "आध्यात्म और जैविकीय एतबार से सबका मूल एक है", "तमाम इंसानों की जड़ और उसका तत्त्व एक है". "द सिक्रेट डोक्टरीन" में ब्लावत्स्की लिखती है कि सभी का रक्त एक सामान है लेकिन उनका तत्त्व एक जैसा नहीं है।


title: आर्य वंश

text: ब्लावत्स्की के अनुसार, "मानवता की सबसे कम नमूनों के MONADS" ("संकीर्ण-मांसिकता" कबीला दक्षिण सागर द्वीप वासी, अफ्रीकी, ऑस्ट्रेलियाई) में कार्य के लिए कोई कर्म नहीं है जब उनका जन्म पहली बार हुआ था, क्योंकि उनके भाइयों में पक्ष में अधिक बुद्धिमता थी।"


title: आर्य वंश

text: "प्रकृति की विफलता" को भविष्य में "उच्च जाति" की उन्नति के रूप में उन्होंने जातियो के विनाश की भी भविष्यवाणी की:


title: आर्य वंश

text: यह ध्यान देना काफी दिलचस्प है कि पांचवी या आर्यन मूल जाति का द्वितीय उप-शाखा, अरबियाई को ब्रह्मविद्यावादियों द्वारा आर्यन की उपशाखा के रूप में माना गया है। यह ब्रह्मविद्यावादी द्वारा माना जाता है कि अरबियाई, हालांकि पारंपरिक ब्रह्मविद्या में आर्यन वंश का अधिकार जताया गया है (i.e., भारतीय-यूरोपीय) और वहां के उन लोगों की सामी भाषाओं को अपनाया जो कि पूर्व में अटलांटिस से आए थे (अटलांटिक मूल जाति के सामी उपजाति के पांचवे या (मूल)). ब्रह्मविद्यावादियों ने जोर देकर कहा कि यहूदियों का जन्म अरबियाई उपशाखा के रूप में हुआ जो 30,000 BC में अब येमेन हैं। सबसे पहले वे सोमालिया गए और बाद में मिस्र जहां वे मूसा के समय तक रहे। इस प्रकार, ब्रह्मविद्या के उपदेशों के अनुसार, यहूदी लोग आर्यन वंश के हिस्सा हैं।


title: आर्य वंश

text: समेल अन वियोर ने 1967 में एक पुस्तक प्रकाशित की जिसे 2008 में शीर्षक को बदलकर "द डुम्ड आर्यन रेस" रखा जिसमें उन्होंने जोर दिया कि आर्यन "मूल जाति" हाइड्रोजन बम द्वारा बर्बाद होने को अभिशप्त था जब तक आर्य जाति के लोग तांत्रिक योग सीखते.


title: आर्य वंश

text: गुईडो वॉन लिस्ट (और उनके अनुयायियों में जैसे लेंज़ वॉन लिएबेनफेल्स) ने बाद में ब्लावत्स्की के कुछ विचारों को लिया और राष्ट्रवादी और फासीवादी के विचारों के साथ उनके विचारों का मिश्रण किया; इस प्रकार के विचार को अरिसोफी के रूप में जाना गया। अरिसोफी में यह माना जाता था कि ट्यूटनिक अन्य सभी लोगों में श्रेष्ठतर थे क्योंकि ब्रह्मविद्या के अनुसार ट्यूटोनिक या नार्डिक आर्यन मूल जाति के विकसित जाति की सबसे हाल की उपजाति है। इस तरह के विचार नाज़ी विचारधारा के विकास में दिखाया गया है। "द आर्यन पथ" जैसे थियोसॉफिकल प्रकाशनों में नाज़ी के प्रयोग का जोरदार विरोध किया गया है और यह जातिवाद पर प्रहार करता है।


title: आर्य वंश

text: आर्यों के उत्तरी मूल का विचार विशेष रूप से जर्मनी में प्रभावित है। यह व्यापक रूप से माना जाता था कि "वैदिक आर्यायी" जातीय आधार पर गोथ, वंडल और "वोल्करवान्डेरंग" के प्राचीन जर्मनी के लोग के समरूप होते हैं। यह विचार अक्सर सामी-विरोधी विचार के साथ गुंथा हुआ था। आर्यायी और सामी लोगों के बीच पूर्वोक्त भाषाई और जातीय इतिहास के आधार पर भेद है।


title: आर्य वंश

text: आर्य समाज के भीतर सामी लोगों को विदेशी लोगों के रूप में देखा गया, सामी लोगों को अक्सर सामाजिक व्यवस्था के रूपांतरण और विनाश के कारणों के रूप में चिन्हित किया गया और हाउस्टन स्टीवर्ट चेंबरलेन और अल्फ्रेड रोसनबर्ग जैसे आद्य-नाज़ी और नाज़ी सिद्धांतकारियों द्वारा संस्कृति और सभ्यता के बढ़ते मूल्य के पतन के लिए जिम्मेवार ठहराया गया।


title: आर्य वंश

text: अरिसोफी के अनुयायियों के अनुसार आर्यन "शासक जाति" थे जिसने सभ्यता का निर्माण किया और जिसने लगभग दस हजार वर्ष पहले अंटलांटिस से पूरी दुनिया पर वर्चस्व रखा था। 8,000 BC में अटलांटिस के विनाश होने के बाद विश्व के अन्य भाग जब उपनिवेशी हो गए तब इस कथित सभ्यता को अस्वीकृति कर दिया गया, क्योंकि अप्रधान जातियां आर्यों के साथ मिश्रित हो गई लेकिन तिब्बत में इस सभ्यता के अवशेष बचे है (बौद्ध धर्म के माध्यम से), यहां तक केन्द्रीय अमेरिका, दक्षिण अमेरिका, और प्राचीन मिश्र में भी. (अरिसोफी में अटलांटिस के विनाश की लिए 8,000 BC की तिथी थियोसाफी में इस घटना के लिए दिए गए 10,000 BC की तिथी से 2,000 वर्ष बाद का है।) इन सिद्धांतों ने नाज़ीवाद के रहस्यमय स्थलों और अधिक प्रभावित किया।


title: आर्य वंश

text: आर्य और सामी-विरोधी इतिहास का एक पूर्ण, उच्च प्रत्याशित सिद्धांत को अल्फ्रेड रोसनबर्ग के प्रमुख कार्य "द मिथ ऑफ द ट्वेंटिएथ सेंचुरी" में पाया जा सकता है। रोसनबर्ग के अच्छे अनुसन्धान प्राचीन इतिहास की व्याख्या करती है जो कि उनके नस्लीय अटकलों से मिल जाती है, बीसवी शताब्दी की शुरूआत में विशेष कर प्रथम विश्व युद्ध के बाद जर्मन बुद्धिजीवियों के बीच जातिवाद को फैलाने में इसे काफी प्रभावी माना गया है।


title: आर्य वंश

text: उत्तरी यूरोपीय वंश के शासक जाति के लोगों के रूप में जो उन्होंने देखा था, उसे सन्दर्भित करने के लिए ये और अन्य विचार आर्य जाति शब्द में नाज़ी के इस्तेमाल में विकसित हुए॰ उन्होंने इस जाति की शुद्धता को बनाए रखने के लिए सुजनन विज्ञान के माध्यम से कार्य किया (विरोधी-नस्लों की मिलावट कानून, मानसिक रूप से बीमारों का अनिवार्य नसबंदी और मानसिक रूप से हीन, सुखमृत्यु कार्यक्रम के हिस्से के रूप में मांसिक रूप से बिमार का कार्यान्वयन प्रतिष्ठापन इसमें शामिल हैं).


title: आर्य वंश

text: हेनरिच हिमलर जो कि (एसएस का Reichsführer), एडोल्फ हिटलर द्वारा अन्तिम समाधान, या आहुति को लागू करने के लिए आदेश प्राप्त कर्ता था, उसने अपने निजी मालिशिया फेलिक्स कर्स्टन से कहा कि वह सदा प्राचीन आर्यन शास्त्र भागवत् गीता की एक प्रति अपने पास रखता है क्योंकि यह उसे उसके द्वारा किए गए अपराध से राहत दिलाता है - वह अपने आप को योद्धा अर्जुन की तरह महसूस करता है, वह अपने कर्मों से बिना लगाव के साथ केवल अपने कर्तव्यों का पालन करता था।


title: आर्य वंश

text: हिम्लेर की बौद्ध धर्म और उसके संस्थान "अहनेनेर्बे" जिसे हिन्दुत्ववाद और बौद्ध धर्म की कुछ परम्पराओं के मिश्रण के लिए तलाशा गया था, में भी रुचि थी -- गौतम बुद्ध के धर्म के लिए मूल नाम जिसे वर्तमान में हम "बुद्धिज्म" कहते हैं वह "द आर्यन पथ" था। हिम्लर को उसके अनुसंधान आर्यन उत्पत्ति के हिस्से के रूप में 1939 के एक जर्मन अभियान में तिब्बत भेजा गया था।


title: आर्य वंश

text: 1945 में संश्रित राष्ट्र के द्वारा नाज़ी जर्मनी के सैन्य हार के बाद अधिकांश नव-नाज़ियों ने आर्यन जाति के अपने अवधारणा का विस्तार कर लिया और नाज़ी अवधारणा से हट गए जिसमें उत्तरी यूरोप के टिउटोनिक्स या नोर्डिक्स को ही शुद्ध आर्य माना जाता था और पश्चमी या हिन्द-युरोपीयय लोगों के यूरोपियन शाखा से उत्पन्न सभी लोग शुद्ध आर्यन होने के विचार को अपनाया.


title: आर्य वंश

text: मध्यम गोरे राष्ट्रवादी जो "पैन-आर्यवाद" को अपनाते हैं, वे एक प्रजातंत्रात्मक रूप से शासित "आर्य संघ" स्थापित करना चाहते हैं। यह कल्पना की गई कि आर्यन फेडरेशन का एक हिस्सा उत्तरी अमेरिका यूरो-एंग्लो अमेरिकी के लिए एक नया राष्ट्र होगा (यूरोपीय अमेरिकी और अंग्रेजी कैनेडियाई) जिसे "विनलैंड" कहा गया जिसमें जो अब उत्तरी संयुक्त राज्य और क्यूबेक के अलावा समस्त कनाडा को शामिल किया जाएगा और जिसमें विनलैंड झंडे का इस्तेमाल किया जाएगा.


title: आर्य वंश

text: दूसरी ओर निकोलस गुडरिक-क्लास के अनुसार नाज़ी जर्मनी को "वेस्टर्न इम्पेरियम" कहे जाने के बाद कई नव-नाज़ी एकतंत्रीय राज्य सांचा बनाना चाहते हैं।


title: आर्य वंश

text: इस प्रस्तावित राज्य को फुहरेर की जैसे व्यक्तित्व जिसे "विन्डेक्स" द्वारा नेतृत्व किया जाएगा और नव नाज़ियों की कल्पना के रूप में "आर्य जाति" जिन जगहों पर बसे थे, वो सबको इसमें शामिल किया जाएगा. केवल आर्य जाति के ही लोग इस राज्य पूर्ण रू से नागरिक होंगे। "वेस्टर्न इम्पेरिएम" द्वारा अन्तरिक्ष खोज के जोरदार और गतिशील प्रोग्राम की शुरूआत की जाएगी और एक उत्कृष्ट जाति होमो गालाक्टिका के आनुवंशिक इंजीनियरी द्वारा अनुकरण किया जाएगा. "वेस्टर्न इम्पेरिएम" की अवधारणा पिछले तीन वाक्यों में उल्लिखित किया गया है, इसका आधार फ़्रान्सिस पार्कर योके द्वारा लिखित 1947 की किताब ""इम्पेरिएम" : द फिलोसोफी ऑफ हिस्टरी एंड पोलिटिक्स" किताब में उल्लिखित के रूप में इम्पेरियम की मूल अवधारणा है, 1990 के दशक में डेविड मैट द्वारा पैम्फलेट्स प्रकाशन में इस किताब को अद्यतन, विस्तार और परिष्कृत किया गया है।


title: आर्य वंश

text: एक नव नाज़ी रहस्यमय नाज़ी रहस्यमपूर्ण सम्प्रदाय का मुख्यालय वियना, आस्ट्रिया में है, जिसे टेम्पलहोल्फ़गेसेलशाफ्ट कहा जाता है, जिसे 1990 के दशक के शुरूआत में स्थापित किया गया, यह मारसिओनिज्म कहे जाने वाले एक रूप को सिखाता है। वे पर्चे का वितरण करते हैं और यह दावा करते है कि आर्यन जाति मूल रूप से स्टार अल्डीबरन से अटलांटिस आए थे।


title: परजीवी विज्ञान

text: परजीवियों की प्रकृति और उनके प्रभाव का अध्ययन जिस विज्ञानशाखा के अन्तर्गत होता है उसे परजीवीविज्ञान (Parasitology) कहते हैं।


title: परजीवी विज्ञान

text: परजीवी ऐसे जीव हैं जो अपने परपोषी पर कुछ समय, या समस्त जीवन, जीवनयापन करते हैं। इन्हें परपोषी से ही आहार तथा संरक्षण प्राप्त हो जाता है। परजीवी सामान्यतः छोटे होते हैं और परपोषी (host) अपेक्षाकृत बड़े। परजीवियों को अन्य जीवों की भाँति खाद्य की आवश्यकता पड़ती है। ऐसे खाद्यों में नाइट्रोजन या जीवद्रव्य (protoplasm) का होना अत्यावश्यक है। इसे इन्हें मिलना चाहिए। कुछ परजीवी पौधों से या अन्य जीवों के प्रोटीन से, नाइट्रोजन प्राप्त करते हैं। कुछ परजीवी मृत पौधों या मृत जन्तुओं से खाद्य प्राप्त करते हैं। कुछ परजीवी अन्य जीवों को भक्षण कर नाइट्रोजन प्राप्त करते हैं। कुछ परजीवी पौधों के रसों या जन्तुओं के रुधिर से खाद्य प्राप्त करते हैं। कुछ के पास ऐसे साधन होते हैं कि वे स्वयं पौधों या जंतुओं में छेदकर उनसे रस या रुधिर प्राप्त कर अपना निर्वाह करते हैं।


title: परजीवी विज्ञान

text: परजीवी बहुत विस्तृत, वनस्पति या जांतव जगत में पाए जाते हैं। अधिकांश परजीवी विषाणु, दंडाणु, और कवक वर्ग के, अथवा प्रोटोज़ोआ, कृमि तथा ऐंथ्रोपॉड किस्म के जीव होते हैं (देखें, दंडाणु, विषाणु, कवक)। परजीवी विषाणुओं तथा दंडाणुओं से पौधों और मनुष्यों में अनेक रोग उत्पन्न होते हैं (देखें, परजीविता)। परजीवी कवकों से फसलों के अनेक रोग, केंदवा, रितुआ, फफूंदी, अंगमारी इत्यादि और मनुष्यों के चर्मरोग, दाद आदि, होते हैं। परजीवी प्रोटोज़ोआ से मलेरिया, ऐमीबिक पेचिश और अफ्रीकी सुप्त रोग आदि होते हैं।


title: परजीवी विज्ञान

text: परजीवियों का जीवनचक्र बड़ा पेचीदा होता है। इनमें अनेकों का, विशेषतः रोगोत्पादक परजीवियों का, अध्ययन बड़े विस्तार से हुआ है, जैसे ये कहाँ बनते, कैसे बनते, कैसे अंडे देते और कैसे फैलते हैं, रोगों की रोकथाम के लिये इनका अध्ययन बड़ा आवश्यक है। इनकी आकारिकी (morphology) का भी अध्ययन विस्तार से हुआ है। ये कैसे उत्पन्न होते, कैसे रहते, कैसे बढ़ते हैं, इन सब बातों का अध्ययन इसलिए आवश्यक है कि आवश्यकता पड़ने पर इनकी वृद्धि रोकी जा सके। परजीवियों के उपापचय का भी अध्ययन हुआ है। अनेक परजीवी बैक्टीरिया विटामिनों का सृजन नहीं करते। विटामिनों के लिये उन्हें परपोषियों पर निर्भर रहना पड़ता है। परपोषी पर निर्भर रहने के कारण वे अपने आवश्यक खाद्य को स्वयं संश्लेषण करने में असमर्थ होते हैं। ऐसा विशेष रूप से विषाणुओं में देखा जाता है। विषाणुओं को जीवित कोशिकाओं के बाहर उत्पन्न करना सम्भव नहीं है। सामान्य अर्थ में कुछ विषाणुओं का हम जीवित होना भी नहीं कह सकते। ये परपोषी के उपापचय तंत्र के सहयोग से ही जीवित रहते और पनपते हैं।


title: परजीवी विज्ञान

text: परजीवी और परपोषी का सम्बन्ध साधारणतया सहयोजन (adjustment) का होता है। इसे सहोपकारिता (Mutualism) और कभी-कभी सहजीवन (Symbiosis) भी कहते हैं। कुछ परजीवी यदि रोग भी उत्पन्न करें तो परपोषी बिना किसी बुरे प्रभाव, या अपनी हनि के उन्हें रखे रहते हैं। ऐसे परजीवी वाहक (carriers) का काम करते है और रोगोत्पादक परजीवियों के फैलाने में सहायक होते हैं। परजीवियों का परपोषी पर क्या प्रभाव पड़ता है, इसका भी अध्ययन हुआ है और अब भी हो रहा है। पहले पहल जब परजीवी परपोषी को आक्रान्त करते हैं तब परपोषी उनके रोकने का प्रयास करते हैं। परपोषी में असंक्राम्यता (immunity) उत्पन्न होती है। यह असंक्राम्यता सहज (innate) हो सकती है या उपार्जित (acquired)। सहज असंक्राम्यता अधिकांश अ-विशिष्ट (non-specific) होती है। उपार्जित असंक्राम्यता भी अधिकांश अविशिष्ट होती है। पर कुछ जन्तुओं में विशिष्ट पिंड बनने के कारण विशिष्ट भी होती है। जब परजीवी किसी परपोषी जन्तु में प्रविष्ट करते हैं तब सहज असंक्राम्यता के कारण बहुत से परजीवी नष्ट हो जाते हैं। इस कारण उनके बढ़ने की गति में शिथिलता आ जाती है। संक्रमणकाल में परजीवी का प्रतिजन (antigen) परपोषी में प्रतिपिंड (antibody) उत्पन्न करता है। प्रतिपिंड दो प्रकार के होते हैं : एक प्रतिजीवविष (antitoxin) और दूसरा प्रतिजीवाणु और प्रतिकवक (antibacterial and antifungus)। जब परजीवी विष उत्पन्न करता है तब प्रतिपिण्ड उसके प्रभाव का निराकरण कर देता है। इसी से उपार्जित असंक्राम्यता आती है।


title: परजीवी विज्ञान

text: सहज असंक्राम्यता से अनेक पौधों के रोगों के रोकने में सफलता मिली है। ऐसे ही पौधे उगाए जाते हैं जो किसी विशेष जीवाणु या विशेष कवकों के प्रति विशेष रूप से प्रतिरोधक होते हैं। उपार्जित असंक्राम्यता से मनुष्यों और जन्तुओं में अनेक विषाणु और जीवाणुरोगों के नियंत्रण में बड़ी सहायता मिली है। इसके द्वारा डिप्थीरिया, टायफायड ज्वर, चेचक, पीतज्वर, अलर्करोग (rabies) इत्यादि के रोकने में सहायता मिली है। परजीवीजन्य रोगों से बचने के लिये आज रसायन चिकित्सा का व्यवहार दिन ब दिन बढ़ रहा है।


title: परजीवी विज्ञान

text: परजीवीविज्ञान अन्य विषयों के संयोजन से बना है व कई उप-विषयों की तकनीकों पर आधारित है, जैसे कोशिका जैविकी, सूचना-जैविकी, जैवरासायनिकी आण्विक जैविकी, इम्युनोलॉजी, अनुवांशिकी, विकासवाद एवं पारिस्थितिकी।


title: परजीवी विज्ञान

text: इन विभिन्न प्रकार के जीवों के अध्ययन में; विषय, छोटी व साधारणत: इकाईयों में बँट जाता है, जिन पर अधिक ध्यानाकर्षण होता है, व जो समान तकनीकें प्रयोग करते हैं, भले ही अध्ययनकर्ता समान रोग या जीवों का अध्ययन ना कर रहें हों। इस विज्ञान में अत्यधिक शोध के परिणामस्वरूप यह इन दो या अधिक परिभाषाओं से वर्णित हो पाता है। सामान्यतः प्रोकैर्योट्स का अध्ययन जीवाणु विज्ञान के अन्तर्गत आता है, ना कि परजीवी विज्ञान के।


title: परजीवी विज्ञान

text: परजीवी विज्ञान की प्राचीनतम श्रेणी, आयुर्विज्ञान या चिकित्सा क्षेत्र से संबंधित है। यह मानव को प्रभावित/संक्रमित करने वाले परजीवियों का अध्ययन होता है। इसमें निम्न क्षेत्र आते हैं:-


title: परजीवी विज्ञान

text: जो परजीवी कृषि आदि को आर्थिक हानि पहुँचाते हैं, या पशुओं में संक्रमण करते हैं; उनका अध्ययन पशु परजैविकी कहलाता है। इसमें अधय्यन की जाने वाली प्रजातियों में से कुछ हैं:


title: परजीवी विज्ञान

text: होस्ट (आतिथेय) विशिष्टों के बीच, परजीवी एक संग्रहीत वितरण दर्शाते हैं, इस प्रकार परजीवियों का बाहुल्य, अल्पसंख्यक होस्ट में रहते हैं। इस गुण के कारण, पारजीविज्ञ उन्नत जैवसंख्यिकी प्रणालियां प्रयोग कर सकते/पाते हैं।


title: परजीवी विज्ञान

text: यह परजीवियों के प्रोटीनों की संरचना का अध्ययन होता है। पारजैविक प्रोटीन संरचना का निर्धारण यह जानने में मदद करता है, कि ये प्रोटीन किस प्रकार मानवों में उपस्थित होमोलॉगस प्रोटीनों से भिन्न कार्यरत है। साथ ही प्रोटीन संरचना औषधि खोज की प्रक्रिया में सहायक होतीं हैं।


title: परजीवी विज्ञान

text: परजीवी होस्ट जनसंख्या पारिस्थितिकी के बारे में सूचना भी उपलब्ध कराते हैं। मत्स्य उद्योग जैविकी में, उदा० परजीवी समुदाय को समान मत्स्य उपजाति की विशिष्ट जनसंख्या को पहचानने के लिये प्रयोग किया जाता है। इसके साथ ही परजीवियों में विशेष गुणों की संगति तथा जीवन शैली होती है, जो उन्हें होस्ट में स्थान बनाने को अग्रसर करती व सहायक होतीं हैं। पारजैविक पारिस्थितिकी के पहलुओं को समझना होस्ट द्वारा परजीवी से बचने की रणनीति पर प्रकाश डाल सकता है।


title: परजीवी विज्ञान

text: परजीवियों में वृहत भिन्नता, जीव वैज्ञानिकों के लिये उनका वर्णन करना तथा उन्हें नामावली बद्ध करना एक बड़ी चुनौती उपस्थित करती है। हाल ही में हुए विभिन्न जातियों को पृथक करने, पहचानने व विभिन्न टैक्सोनॉमी पैमानों पर उनके विभिन्न समूहों के बीच संबंध ढ़ूढने हेतु डी॰एन॰ए॰ प्रयोग पारजैवज्ञों के लिये अत्यधिक महत्वपूर्ण व सहायक रहे हैं।


title: सिकंदराबाद

text: सिकंदराबाद (Secunderabad) भारत के तेलंगाना राज्य के हैदराबाद ज़िले में स्थित एक नगर है। यह प्रान्तीय राजधानी हैदराबाद के समीप ही स्थित है और उसका जुड़वा शहर माना जाता है।


title: गुलमर्ग

text: गुलमर्ग (Gulmarg) भारत के जम्‍मू और कश्‍मीर केन्द्रशासित प्रदेश का एक हिल स्‍टेशन है। इसका मूल नाम गौरीमर्ग (Gaurimarg) हुआ करता था, जिसे 16वीं शताब्दी में युसुफ शाह चक ने बदलकर गुलमर्ग कर दिया। इसकी सुंदरता के कारण इसे धरती का स्‍वर्ग भी कहा जाता है। यह देश के प्रमुख पर्यटन स्‍थलों में से एक हैं। फूलों के प्रदेश के नाम से मशहूर यह स्‍थान बारामूला ज़िले में स्थित है। यहाँ के हरे भरे ढलान सैलानियों को अपनी ओर खींचते हैं। समुद्र तल से 2730 मी. की ऊँचाई पर बसे गुलमर्ग में सर्दी के मौसम के दौरान यहाँ बड़ी संख्‍या में पर्यटक आते हैं।


title: गुलमर्ग

text: गुलमर्ग की स्‍थापना अंग्रेजों ने 1927 में अपने शासनकाल के दौरान की थी। गुलमर्ग का असली नाम गौरीमर्ग था जो यहाँ के चरवाहों ने इसे दिया था। 16वीं शताब्‍दी में सुल्‍तान युसुफ शाह ने इसका नाम गुलमर्ग रखा। आज यह सिर्फ पहाड़ों का शहर नहीं है, बल्कि यहाँ विश्‍व का सबसे बड़ा गोल्‍फ कोर्स और देश का प्रमुख स्‍की रिज़ाॅर्ट है।


title: गुलमर्ग

text: गुलमर्ग के गोल्‍फ कोर्स विश्‍व के सबसे बड़े और हरे भरे गोल्‍फ कोर्स में से एक है। अंग्रेज यहां अपनी छुट्टियाँ बिताने आते थे। उन्‍होंने ही गोल्‍फ के शौकीनों के लिए 1904 में इन गोल्‍फ कोर्स की स्‍थापना की थी। वर्तमान में इसकी देख रेख जम्‍मू और कश्‍मीर पर्यटन विकास प्राधिकरण करता है।


title: गुलमर्ग

text: महारानी मंदिर (आमतौर पर गुलमर्ग के शिव मंदिर के रूप में जाना जाता है) का निर्माण एक हिंदू शासक महाराज हरि सिंह ने अपनी पत्नी महारानी मोहिनी बाई सिसोदिया के लिए किया था, जिन्होंने 1915 तक शासन किया था। इस मंदिर को डोगरा राजाओं का आलीशान अधिकार माना जाता था। मंदिर शिव और पार्वती को समर्पित है। यह मंदिर हरियाली के साथ एक छोटी सी पहाड़ी पर स्थित है। यह मंदिर गुलमर्ग के सभी कोनों से दिखाई देता है।


title: गुलमर्ग

text: स्‍कींग में रुचि रखने वालों के लिए गुलमर्ग देश का ही नहीं बल्कि इसकी गिनती विश्‍व के सर्वोत्तम स्‍कींग रिजॉर्ट में की जाती है। दिसंबर में बर्फ गिरने के बाद यहाँ बड़ी संख्‍या में पर्यटक स्‍कींग करने आते हैं। यहाँ स्‍कींग करने के लिए ढ़लानों पर स्‍कींग करने का अनुभव होना चाहिए। जो लोग स्‍कींग सीखना शुरु कर रहे हैं, उनके लिए भी यह सही जगह है। यहां स्‍कींग की सभी सुविधाएं और अच्‍छे प्रशिक्षक भी मौजूद हैं।


title: गुलमर्ग

text: फरवरी 2022 में, गुलमर्ग में दुनिया का सबसे बड़ा इग्लू कैफे खोला गया। इसे 37.5 फीट की ऊंचाई और 44.5 फीट के व्यास के साथ बनाया गया था। वहां एक बार में करीब 40 लोग खाना खा सकते हैं।


title: गुलमर्ग

text: खिलनमर्ग गुलमर्ग के आंचल में बसी एक खूबसूरत घाटी है। यहां के हरे मैदानों में जंगली फूलों का सौंदर्य देखते ही बनता है। खिलनमर्ग से बर्फ से ढ़के हिमालय और कश्‍मीर घाटी का अद्भुत नजारा देखा जा सकता है।


title: गुलमर्ग

text: चीड़ और देवदार के पेड़ों से घिरी यह झील अफरवात चोटी के नीचे स्थित है। इस खूबसूरत झील का पानी मध्‍य जून तक बर्फ की बना रहता है।


title: गुलमर्ग

text: गुलमर्ग से आठ किमी दूर स्थित निंगली नल्‍लाह एक धारा है जो अफरात चोटी से पिघली बर्फ और अलपाथर झील के पानी से बनी है। यह सफेद धारा घाटी में गिरती है और अंतत: झेलम नदी में मिलती है। घाटी के साथ बहती यह धारा गुलमर्ग का एक प्रसिद्ध पिकनिक स्‍पॉट है।


title: गुलमर्ग

text: 1948 में, भारतीय सेना ने गुलमर्ग में एक स्की स्कूल की स्थापना की जो बाद में हाई एल्टीट्यूड वारफेयर स्कूल बन गया, जो बर्फ-शिल्प और शीतकालीन युद्ध में माहिर है। यह ऐसे क्षेत्र में स्थित है जो हिमस्खलन से ग्रस्त है।


title: गुलमर्ग

text: यह जम्‍मू कश्‍मीर की राजधानी है और यहाँ का सबसे बड़ा शहर है। समुद्र तल से 1730 मी. की ऊँचाई पर स्थित श्रीनगर नहर, हाउस बोट और मुगल गार्डन के लिए मशहूर है।


title: गुलमर्ग

text: यह मुसलमानों का एक प्रमुख धार्मिक केंद्र है। यह जियारत एक प्रसिद्ध मुस्लिम संत की याद में बनाई गई है जिनका इंतकाल 1480 में हुआ था। सन्‍यास लेने से पहले वे कश्‍मीर के राजा जिया-उल-अबिदीन के दरबारी थे। प्रतिवर्ष हजारों की संख्‍या में श्रद्धालु यहाँ आते हैं।


title: गुलमर्ग

text: नज़दीकी हवाई अड्डा श्रीनगर (56 किलोमीटर) देश के सभी प्रमुख शहरों से जुड़ा हुआ है। दिल्‍ली से यहाँ के लिए नियमित उड़ानें हैं।


title: गुलमर्ग

text: गुलमर्ग से निकटतम रेलवे स्‍टेशन जम्‍मू है जहाँ देश के विभिन्‍न भागों से ट्रेनें चलती हैं। अब निकटतम रेलवे स्टेशन श्रीनगर है जो जल्द ही जम्मू से जुड़ने के बाद देश बाकि शहरो से सीधा जुड़ जायेगा।


title: गुलमर्ग

text: गुलमर्ग श्रीनगर से सड़क मार्ग से जुड़ा हुआ है। देश के अन्‍य भागों से श्रीनगर के लिए नियमित रूप से बसें चलती हैं।


title: श्रीलंका के राष्ट्रपति

text: श्रीलंका के राष्ट्रपति जो श्रीलंका का सर्वोच्च नागरिक पद होता है। यह श्रीलंका का शासन चलाता है। वर्तमान में श्रीलंका के राष्ट्रपति गोतबाया राजपक्षे हैं।


title: दीवार (1975 फ़िल्म)

text: दीवार 1975 में बनी हिन्दी भाषा की फिल्म है। यश चोपड़ा निर्मित दीवार हिन्दी सिनेमा की सबसे सफ़लतम फिल्मों में से है जिसने अमिताभ को "एंग्री यंग मैन" के खिताब में स्थापित कर दिया। इस फिल्म ने अमिताभ के करियर को नयी बुलंदियों पर पहुँचा दिया। कहा जाता है की फिल्म की कहानी अंडरवर्ल्ड डॉन हाजी मस्तान के जीवन पर आधारित है और अमिताभ बच्चन ने यही किरदार निभाया है। फिल्म की कहानी है दो भाईयों की कहानी है जो बचपन में अपने और अपने परिवार पर अत्याचारों को झेलकर जिंदगी में दो अलग अलग रास्ते चुनते हैं, जो दोनों के बीच मे एक दीवार खड़ी कर देते हैं।


title: दीवार (1975 फ़िल्म)

text: आनंद वर्मा (सत्यन कप्पू) मजदूर संघ का नेता है और मजदूरों के हक़ के लिए फैक्ट्री मालिकों से लड़ाई करता है, पर फैक्ट्री मालिक उसे, उसके परिवार को जान से मारने की धमकी देते है, जिससे डरकर आनंद उनकी बात मान लेता है। मजदूर इससे गुस्साकर आनंद पर जानलेवा हमला कर देते है। आनंद घर छोड़कर भाग जाता है। मजदूर, विजय के हाथ पर "मेरा बाप चोर है" लिख देते हैं। मजदूरों से परेशान होकर आनंद की बीवी सुमित्रा (निरुपमा रॉय) अपने बच्चों, विजय (अमिताभ बच्चन) और रवि (शशि कपूर) के साथ बंबई चली आती है। अपने बच्चों को पालने के लिए सुमित्रा मज़दूरी करने लगती है। विजय भी पढ़ाई छोड़कर मज़दूरी करने लगता है ताकि उसका भाई रवि पढ़ सके। बड़े होकर विजय एक फैक्ट्री में मज़दूर बन जाता है और रवि एक पुलिस अफ़सर। विजय को लगता है की दुनिया उसी की सुनती है जिसके पास पैसा है और सच्चाई के रास्ते पर चलने से सिर्फ़ नाकामी मिलती है। पर रवि को सच्चाई और क़ानून पर पूरा विश्वास होता है। पर उसे क़ानून और भाई मे से किसी एक को चुनना है। पैसे कमाने की चाह में विजय सोने की तस्करी करने लगता है और फिर शुरू होती है दोनों भाईयों मे तकरार की कहानी।


title: दीवार (1975 फ़िल्म)

text: फिल्म के संवाद बहुत ही दमदार हैं और आज तक इस्तेमाल किये जाते हैं। फिल्म के गाने दर्शकों ने पसंद किए हैं और फिल्म की कहानी दर्शकों को कुर्सी से बाँधे रखती है।


title: दीवार (1975 फ़िल्म)

text: दीवार ने वर्ष 1976 फिल्मफेयर पुरस्कारों में सर्वश्रेष्ठ सह-अभिनेता व सह-अभिनेत्री भागों को छोड़ लगभग सभी पुरस्कारों को जीता।


title: यूनाइटेड किंगडम के घटक देश

text: यूनाइटेड किंगडम के देश एक शब्दावली है जिसका प्रयोग उत्तरी आयरलैंड, इंग्लैंड, स्कॉटलैंड और वेल्स का वर्णन करने के लिए किया जा सकता है। ये चार देश मिल कर सार्वभौमिक राष्ट्र का ग्रेट ब्रिटेन और उत्तरी आयरलैंड का यूनाइटेड किंगडम निर्माण करते हैं जो स्वयं भी एक देश कहलाता है। इन्ही देशों को संदर्भित करने के लिए होम नेशन जैसी शब्दावलियों का भी इस्तेमाल किया जाता है।


title: रस्किन बॉण्ड

text: रस्किन बॉण्ड (जन्म 19 मई 1934) अंग्रेजी भाषा के एक विश्वप्रसिद्ध भारतीय लेखक हैं। उनके पिता, ऑब्रे अलेक्जेंडर बॉन्ड भारत में तैनात रॉयल एयर फ़ोर्स (RAF) के एक अधिकारी थे। उन्होंने शिमला के बिशप कॉटन स्कूल में पढ़ाई की। उनके पहले उपन्यास, द रूम ऑन द रूफ को 1957 में जॉन लेवेलिन राइस पुरस्कार मिला। उन्हें 1992 में हमारे पेड़ स्टिल ग्रो इन द डेहरा, अंग्रेजी में उनके उपन्यास के लिए साहित्य अकादमी पुरस्कार से सम्मानित किया गया था। बॉन्ड ने बच्चों के लिए सैकड़ों लघु कथाएँ, निबंध, उपन्यास और किताबें लिखी हैं। उन्हें 1999 में पद्म श्री और 2014 में पद्म भूषण से सम्मानित किया गया था।[1] वह अपने दत्तक परिवार के साथ मसूरी के लंढौर में रहते हैं।


title: रस्किन बॉण्ड

text: इनका जन्म 19 मई 1934 को हिमाचल प्रदेश के कसौली के एक फ़ौजी अस्पताल में हुआ था। वे अब्रे बॉण्ड और एरिथ क्लार्के के पुत्र हैं। बचपन में ही इनके पिता की मृत्यु मलेरिया से हो गई थी, तत्पश्चात इनकी परवरिश शिमला, जामनगर, मसूरी, देहरादून तथा लंडन में हुई। आज-कल वे अपने परिवार के साथ देहरादून जिला में रहते है। वे अग्रेज़ी मूल के लेखक हैं। उन्होने बिशप कॉटन नामक धर्मशाला में अभ्यास किया। उनकी बहन का नाम इलन बॉण्ड और भाई का नाम विल्यम बॉण्ड है।


title: रस्किन बॉण्ड

text: उनकी रचना 'फ्लाइट ऑफ़ पिजन्स' (कबूतरों की उडान) और 'एंग्री रिवर' (अप्रसन्न नदी) नामक कई उपन्यास पर फ़िल्म का रूप ले चुकी हैं। फिल्म अभिनेता/निर्माता शशि कपूर और निर्देशक श्याम बेनेगल ने 80 के दशक में 'फ्लाइन ऑफ़ पिजन्स' पर ही 'जुनून' नाम से एतिहासिक-प्रेम आधारित फिल्म बनाई गई। भारतीय फिल्म निर्देशक/निर्माता विशाल भारद्वाज ने उनकी रचना 'सुज़ैन सेवेन हसबैंड' पर ' ७ खून माफ़' जैसी रोमांटिक-थ्रिलर के साथ बाल-कथा 'द ब्लू अंब्रेला' नाम से भी हास्य-ड्रामा आधारित फिल्म बनाई।


title: किआ मोटर्स

text: किआ मोटर्स कॉर्पोरेशन या किआ मोटर्स के रूप में (किआ ऑटोमोबाइल), सियोल में मुख्यालय, हुंडई मोटर कंपनी के बाद दक्षिण कोरिया की दूसरी सबसे बड़ी वाहन निर्माता कंपनी है, जिसकी बिक्री 3.3 से अधिक है।   2015 में मिलियन वाहन। किआ मोटर कॉरपोरेशन अल्पसंख्यक है जो हुंडई के स्वामित्व में है, जिसके पास 33.88% हिस्सेदारी है, जिसकी कीमत केवल 6 अमेरिकी डॉलर है   अरब। बदले में किआ बीस से अधिक हुंडई सहायक कंपनियों का अल्पसंख्यक मालिक है, जो 4.9% से लेकर 45.37% तक है, जो कुल US $ 8.3 से अधिक है।


title: आमेर

text: आमेर जयपुर नगर सीमा में ही स्थित उपनगर है, आमेर को कछवाह राजपूतो ने बसाया था। आमेर नगरी और वहाँ के मंदिर तथा किले राजपूती कला का अद्वितीय उदाहरण है। यहाँ का प्रसिद्ध दुर्ग आज भी ऐतिहासिक फिल्मों के निर्माताओं को शूटिंग के लिए आमंत्रित करता है। मुख्य द्वार गणेश पोल कहलाता है, जिसकी नक्काशी अत्यन्त आकर्षक है। यहाँ की दीवारों पर कलात्मक चित्र बनाए गए थे और कहते हैं कि उन महान कारीगरों की कला से मुगल बादशाह जहांगीर इतना नाराज़ हो गया कि उसने इन चित्रों पर प्लास्टर करवा दिया। ये चित्र धीरे-धीरे प्लास्टर उखड़ने से अब दिखाई देने लगे हैं। आमेर में ही है चालीस खम्बों वाला वह शीश महल, जहाँ माचिस की तीली जलाने पर सारे महल में दीपावलियाँ आलोकित हो उठती है। हाथी की सवारी यहाँ के विशेष आकर्षण है, जो देशी सैलानियों से अधिक विदेशी पर्यटकों के लिए कौतूहल और आनंद का विषय है।


title: आमेर

text: प्राचीन काल में आमेर को अम्बावती, अमरपुरा तथा अमरगढ़ के नाम से जाना जाता था। कुछ लोगों को कहना है कि अम्बकेश्वर भगवान शिव के नाम पर यह नगर "आमेर" बना, परन्तु अधिकांश लोग और तार्किक अर्थ अयोध्या के राजा भक्त अम्बरीश के नाम से जोड़ते हैं। कहते हैं भक्त अम्बरीश ने दीन-दुखियों के लिए राज्य के भरे हुए कोठार और गोदाम खोल रखे थे। सब तरफ़ सुख और शांति थी परन्तु राज्य के कोठार दीन-दुखियों के लिए खाली होते रहे। भक्त अम्बरीश से जब उनके पिता ने पूछताछ की तो अम्बरीश ने सिर झुकाकर उत्तर दिया कि ये गोदाम भगवान के भक्तों के गोदाम है और उनके लिए सदैव खुले रहने चाहिए। भक्त अम्बरीश को राज्य के हितों के विरुद्ध कार्य करने के लिए आरोपी ठहराया गया और जब गोदामों में आई माल की कमी का ब्यौरा अंकित किया जाने लगा तो लोग और कर्मचारी यह देखकर दंग रह गए कि कल तक जो कोठार खाली पड़े थे, वहाँ अचानक रात भर में माल कैसे भर गया।


title: आमेर

text: भक्त अम्बरीश ने इसे ईश्वर की कृपा कहा। चमत्कार था यह भक्त अम्बरीश का और उनकी भक्ति का। राजा नतमस्तक हो गया। उसी वक्त अम्बरीश ने अपनी भक्ति और आराधना के लिए अरावली पहाड़ी पर इस स्थान को चुना, उनके नाम से कालांतर में अपभ्रंश होता हुआ अम्बरीश से "आमेर" या "आम्बेर" बन गया।


title: आमेर

text: आम्बेर देवी के मंदिर के कारण देश भर में विख्यात है। शीला-माता का प्रसिद्ध यह देव-स्थल भक्तों की मनोकामना पूर्ण करने, देवी चमत्कारों के कारण श्रद्धा का केन्द्र है। शीला-माता की मूर्ति अत्यंत मनोहारी है और शाम को यहाँ धूपबत्तियों की सुगंध में जब आरती होती है तो भक्तजन किसी अलौकिक शक्ति से भक्त-गण प्रभावित हुए बिना नहीं रहते। देवी की आरती और आह्वान से जैसे मंदिर का वातावरण एकदम शक्ति से भर जाता है। रोमांच हो आता है, रोंगटे खड़े हो जाते हैं और एक अजीब सी सिहरन सारे शरीर में दौड़ जाती है। पूरा माहौल चमत्कारी हो जाता है। निकट में ही वहाँ जगत शिरोमणि का वैष्णव मंदिर है, जिसका तोरण सफ़ेद संगमरमर का बना है और उसके दोनों ओर हाथी की विशाल प्रतिमाएँ हैं।


title: आमेर

text: आम्बेर का किला अपने शीश महल के कारण भी प्रसिद्ध है। इसकी भीतरी दीवारों, गुम्बदों और छतों पर शीशे के टुकड़े इस प्रकार जड़े गए हैं कि केवल कुछ मोमबत्तियाँ जलाते ही शीशों का प्रतिबिम्ब पूरे कमरे को प्रकाश से जगमग कर देता है। सुख महल व किले के बाहर झील बाग का स्थापत्य अपूर्व है।


title: आमेर

text: भक्ति और इतिहास के पावन संगम के रूप में स्थित आमेर नगरी अपने विशाल प्रासादों व उन पर की गई स्थापत्य कला की आकर्षक पच्चीकारी के कारण पर्यटकों के लिए आकर्षण का केन्द्र बना हुआ है। पत्थर के मेहराबों की काट-छाँट देखते ही बनती है। यहाँ का विशेष आकर्षण है डोली महल, जिसका आकार उस डोली (पालकी) की तरह है, जिनमें प्राचीन काल में राजपूती महिलाएँ आया-जाया करती थीं। इन्हीं महलों में प्रवेश द्वार के अन्दर डोली महल से पूर्व एक भूल-भूलैया है, जहाँ राजे-महाराजे अपनी रानियों और पट्टरानियों के साथ आँख-मिचौनी का खेल खेला करते थे। कहते हैं महाराजा मान सिंह की कई रानियाँ थीं और जब राजा मान सिंह युद्ध से वापस लौटकर आते थे तो यह स्थिति होती थी कि वह किस रानी को सबसे पहले मिलने जाएँ। इसलिए जब भी कोई ऐसा मौका आता था तो राजा मान सिंह इस भूल-भूलैया में इधर-उधर घूमते थे और जो रानी सबसे पहले ढूँढ़ लेती थी उसे ही प्रथम मिलन का सुख प्राप्त होता था।


title: आमेर

text: यह कहावत भी प्रसिद्ध है कि अकबर और मानसिंह के बीच एक गुप्त समझौता यह था कि किसी भी युद्ध से विजयी होने पर वहाँ से प्राप्त सम्पत्ति में से भूमि और हीरे-जवाहरात बादशाह अकबर के हिस्से में आएगी तथा शेष अन्य खजाना और मुद्राएँ राजा मान सिंह की सम्मति होगी। इस प्रकार की सम्पत्ति प्राप्त करके ही राजा मान सिंह ने समृद्धशाली जयपुर राज्य का संचलन किया था। आमेर के महलों के पीछे दिखाई देता है नाहरगढ़ का ऐतिहासिक किला, जहाँ अरबों रुपए की सम्पत्ति ज़मीन में गड़ी होने की संभावना और आशंका व्यक्त की जाती है।


title: सूडान

text: सूडान, आधिकारिक तौर पर सूडान गणराज्य, उत्तरी पूर्व अफ्रीका में स्थित एक देश है। यह अफ्रीका और अरब जगत का सबसे बड़ा देश है, इसके अलावा क्षेत्रफल के लिहाज से दुनिया का दसवां सबसे बड़ा देश है। इसके उत्तर में मिस्र, उत्तर पूर्व में लाल सागर, पूर्व में इरिट्रिया और इथियोपिया, दक्षिणपूर्व में युगांडा और केन्या, दक्षिण पश्चिम में कांगो लोकतान्त्रिक गणराज्य और मध्य अफ़्रीकी गणराज्य, पश्चिम में चाड और पश्चिमोत्तर में लीबिया स्थित है। दुनिया की सबसे लंबी नदी नील नदी, देश को पूर्वी और पश्चिमी हिस्सों में विभाजित करती है। इसकी राजधानी खार्तूम है।


title: सूडान

text: सितंबर 2020 में, सूडान की संक्रमणकालीन सरकार ने राज्य से अलग धर्म को स्वीकार करने के बाद सूडान संवैधानिक रूप से एक धर्मनिरपेक्ष राज्य बन गया, जिसने 30 साल के इस्लामी शासन और इस्लाम को उत्तरी अफ्रीकी राष्ट्र में आधिकारिक राज्य धर्म के रूप में समाप्त कर दिया। इसने धर्मत्यागी कानून और सार्वजनिक झड़पों को भी खत्म कर दिया।


title: सूडान

text: सूडान दुनिया के उन गिने-चुने देशों में शामिल है, जहां आज भी 3000 ईपू बसी बस्तियां अपना वजूद बचाए हुए हैं। यूनाइटेड किंगडम से 1956 में स्वतंत्रता प्राप्त करने के बाद सूडान को 17 साल तक चले लंबे गृह युद्ध का सामना करना पड़ा, जिसके बाद अरबी और न्यूबियन मूल की बहुतायत वाले उत्तरी सूडान और ईसाई और एनिमिस्ट निलोट्स बहुल वाले दक्षिणी सूडान के बीच जातीय, धार्मिक और आर्थिक युद्ध छिड़ गया, जिसकी वजह से 1983 में दूसरा गृहयुद्ध शुरू हुआ। इन लड़ाइयों के बीच कर्नल उमर अल बाशिर ने 1989 में रक्तविहिन तख्तापटल कर सत्ता हथिया ली।


title: सूडान

text: सूडान ने व्यापक आर्थिक सुधारों को लागू कर वृहदतर आर्थिक विकास दर हासिल की और 2005 में एक नया संविधान के माध्यम से दक्षिण के विद्रोही गुटों को सीमित स्वायत्तता प्रदान करने और 2011 में स्वतंत्रता के मुद्दे पर जनमत संग्रह कराने की बात सहमति बनने के बाद गृहयुद्ध समाप्त किया। प्राकृतिक संसाधन के रूप में पेट्रोलियम और कच्चे तेल से भरे-पूरे सूडान की अर्थव्यवस्था वर्तमान में विश्व की सबसे तेजी से बढ़ती अर्थव्यवस्थाओं में से एक है। जनवादी गणराज्य चीन और रूस सूडान के सबसे बड़े व्यापार भागीदार हैं।


title: जी ७७ राष्ट्र समूह

text: जी-७७ समूह (अंग्रेज़ी:"ग्रुप ऑफ 77", या जी-77) विश्व के विकासशील देशों का एक समूह है। यह संगठन हालांकि संयुक्त राष्ट्र के शेष समूहों की अपेक्षा कम मजबूत है, किन्तु विकासशील देशों के हितों को आगे रखने वाला संयुक्त राष्ट्र में यह सबसे बड़ा समूह है। इसके कार्यालय विश्व के कई शहरों में हैं जिनमें जेनेवा, नैरोबी, रोम, वियना और वॉशिंगटन डी॰ सी॰ प्रमुख हैं। जी-77 समूह की मूल स्थापना ७७ देशों ने मिलकर की थी। बाद में बहुत से अन्य देश भी इसके सदस्य बनते गये और वर्तमान में इसकी कुल सदस्य संख्या १३० हो गई है, लेकिन इसकी ऐतिहासिक प्रासंगिकता को देखते हुए इसका मूल नाम अभी तक वही पुराना जी-७७ समूह बनाये रखा गया है। अभी सूडान इस संगठन का नेतृत्व कर रहा है। भारत भी इसका सदस्य है।


title: जी ७७ राष्ट्र समूह

text: जी-७७ समूह की स्थापना जेनेवा में संयुक्त राष्ट्र व्यापार और विकास सम्मेलन (यूएनसीटीएडी) के सम्मेलन के पहले सत्र के बाद हुई थी। इस स्थापना की घोषणा सभी मूल संस्थापक ७७ देशों के संयुक्त घोषणा पत्र यानि ज्वाइंट डिक्लेरेशन ऑफ द सेवेंटी-सेवन कंट्रीज के तहत १५ जून, १९६४ को संयुक्त घोषणा के बाद हुई थी। जी-७७ की पहली मंत्रीस्तरीय बैठक अल्जीरिया की राजधानी अल्जियर्स में १०-२५ अक्तूबर, १९६७ को हुई थी। संयुक्त राष्ट्र में सूडान गणराज्य के स्थायी प्रतिनिधि अब्दल महमूद अब्दलहलीम मोहम्मद वर्तमान में इस समूह के अध्यक्ष हैं। अब्दल महमूद मुहम्मद संयुक्त राष्ट्र में सूडान के स्थायी प्रतिनिधि भी हैं। जी-७७ के अध्यक्ष पद के लिए एशिया, अफ्रीका और कैरीबियन देशों से पारीवार रूप में व्यक्ति का चुनाव होता है। दक्षिणी सम्मेलन यानि साउथ समिट जी-७७ समूह की सर्वोच्च निर्णायक इकाई है। इसकी बैठक प्रत्येक पांच वर्ष में एक बार होती है। विश्व के दक्षिणी गोलार्ध के देशों के हितों की देखरेख करने वाले इस समूह का व्यय सभी सदस्य देश मिलकर उठाते हैं।


title: जी ७७ राष्ट्र समूह

text: मानचित्र में संस्थापक सदस्य गहरे हरे रंग में दिखाये गये हैं, एवं उनकी सूची नीचे दी गई है। मार्च, २००८ तकी की प्रभावी सदस्य सूची गहरे और मध्यम हरे रंग में दिखायी गयी है। पूर्व सदस्य देश हल्के हरे रंग में दिखाये गये हैं। कोष्ठक मं दिये गये वर्ष में देश ने अध्यक्षता की है। देखें सदस्यों की आधिकारिक सूची। (इन सभी में से जी-२४ के सदस्य मोटे अक्षरों में लिखे गये हैं।)


title: कोमोडो ड्रैगन

text: कोमोडो ड्रैगन (, वैज्ञानिक नाम: वारानस कोमोडोएनिस) या जिसे कोमोडो मॉनिटर भी कहते है, एक विशाल छिपकली की प्रजाति है जों इण्डोनेशियाई द्वीप कोमोडो, रिंका, फ्लोरेस, गीली मोटांग और गीली दासमी में पाए जाती है। यह एक मॉनिटर छिपकली की प्रजाति (गिरगिट) है। कोमोडो ड्रेगनआकार में छिपकलियों की प्रजाति में सबसे बड़े होते हैं. यह लंबाई में 3 मीटर तक बड़ सकता है व इनका  का वजन 70 किलो तक होता है. इनके बड़े आकार को ही द्वीप की विशालता का कारण माना जाता है क्योंकि कोई और मांसाहारी जानवर इनके सिवा उस द्विप पर नहीं रहता!


title: कोमोडो ड्रैगन

text: वर्तमान की शोध बताते हैं कोमोडो ड्रैगन का बड़ा आकार पर छिपकली के प्रतिनिधि के रूप में माना जाता है जो कभी इंडोनेशिया व ऑस्ट्रेलिया में रहा करते थे. ज्यादातर वह अन्य मेगाफोना के साथ मानव क्रिया के द्वारा मारे गए थे. उनके अवशेष v. Komodian से बहुत मिलते-जुलते हैं. यह 3.8 साल पहले ऑस्ट्रेलिया में मिले थे और इनका आकार flores द्विप पर 90000 सालों से एक जैसा बना हुआ है. इनके आकार की वजह से यह परिस्थतिय प्रणाली को प्रभावित करते हैं कोमोडो ड्रैगन घात लगाकर शिकार करते हैं यह अकशेरुकी चिड़िया व अन्य स्तनधारियों जीवों का शिकार करते हैं यह दावा किया गया है कि इनके पास एक जहरीले दांत होते हैं इनके निचले जबड़े में दो ग्रंथियां होती हैं जो जहर के कई जहरीले प्रोटीन को छुपाती हैं इनका जैविक महत्व विवादित है!


title: कोमोडो ड्रैगन

text: सरीसृप की दुनिया में कोमोडो ड्रैगन के समूह असाधारण शिकारियों को में आते हैं. एक बड़ा कोमोडो ड्रैगन एक timor हिरण को खाता. वह सड़ा हुआ खाना कमी खाते हैं वह इंसानों पर कभी-कभी ही हमला करते हैं!


title: कोमोडो ड्रैगन

text: प्रजनन मई से अगस्त के महीने में चालू होता है. वह अंडे सितंबर में देते हैं यह 20 अंडे एक बार में देते हैं. 1 मेगापोड  हौसला य  अपने खुद के खोदे हुए गड्ढे में अंडे देते हैं 7 से 8 महीने तक अपने अंडों की देखभाल करते हैं. अप्रैल में अंडे फूट जाते हैं छोटे komodo ड्रैगंस पेड़ों के नीचे छुप जाते हैं. अपना बचाव करते हैं मांस भक्षी जानवरों से बचने के लिए यह छुप जाते हैं. 8 से 9 साल के बीच यह जवान हो जाते हैं. वहीं इनकी औसतन आयु 30 साल होती है इनको सबसे पहले पश्चिमी विशेषज्ञों द्वारा 1910 में देखा गया था. इनके बड़े आकार में शरीर मानव गतिविधियों की वजह से इनकी कानून के द्वारा राष्ट्रीय उद्यान का गठन 1980 में हुआ!


title: कोमोडो ड्रैगन

text: इनको सबसे पहले 1910 में यूरोपियों द्वारा देखा गया. जब जमीनी मगरमच्छ की खबरें न्यूटन पेन स्टैंड तक पहुंची और  1912 में बहुत बदनामी हुई. जब जैविक संग्रहालय की निदेशक पीटर ओवेंस ने अखबार में खबर छापी जब लिटिन एंड से उसकी फोटो व खाल मिली और इकट्ठा करने वाले से दो और नमूने मिले पहले दो जिंदा कमोडो ड्रैगन जो यूरोप में reptile हाउस  में लंदन चिड़ियाघर में रखा गया. जब ये 1927 में आए थे तब Joan viyuchamp नाम के एक निरीक्षक ने कैद में पड़े इन जानवरों पर टिप्पणी लिखें और जैविक समिति लंदन में प्रदर्शित किया. 1928 में कोमोडो ड्रैगन एक अभियान के लिए जो कोमोडो आइलैंड पर चलाया गया 1926 में doglus bardan वर्णन के द्वारा 12 संरक्षित नमूने व दो जिंदा komodo ड्रैगन के साथ  इस अभियान से बनी फिल्म किंग कॉन्ग के प्रेरणा का स्रोत बना जिन्होंने इसे komodo ड्रैगन नाम दिया था. इसके तीन नमूने अमेरिका के प्राकृतिक संग्रहालय में रखे हुए हैं. डच लोगों को इनके सीमित संख्या का अनुभव होने लगा था इसके बारे में पता चलने पर उन्होंने शिकार पर प्रतिबंध लगा दिया गया वर्ल्ड वॉर टू के कारण 1950 से 1960 तक नहीं चला जब अध्ययन में इसके खाने व्यवहार, प्रजनन, शरीर के तापमान के बारे में अध्ययन किया इस बार एक नए कोमोडो ड्रैगन के अध्ययन का अभियान auffen berg फैमिली को दिया गया जो कोमोडो आइलैंड पर 11 महीने रुकी 1959 में इसके दौरान वॉल्टर auffen berg और उनकी सहायक पुत्रा शस्त्रावन ने 50 से ज्यादा कोमोडो ड्रैगन को पकड़ा auffen berg के अभियान के द्वारा प्राप्त अनुसंधान अत्यंत प्रभावशाली हुआ और कमांडो को पकड़ने में इस अभियान के बाद कोमोडो ड्रैगन की व्यवहार पर प्रकाश डाला. जीव वैज्ञानिक claudio ciofi ने इसकी अध्ययन को जारी रखा!


title: कोमोडो ड्रैगन

text: एक कोमोडो ड्रैगन का वजन 70 किलो तक होता है. और औसतन वयस्क का वजन 80 से 90 किलो तक होता है. इसकी लंबाई 2. 5 9 मीटर होती है व मादा कोमोडो का वजन 70 से 72 किलो तक होता है. इसकी लंबाई 2.29 मीटर होती है इसमें अब तक का सबसे भारी 166 किलो वजनी में 10 फीट लंबा देखा गया है. इसकी पूछ इसके शरीर के हिसाब से लंबी होती है जिसको 60 बार हटा दिया जाता है. इनके दानेदार दांत होते हैं इनकी लंबाई लगभग 1 इंच तक होती है. इसकी लार में खून अक्सर पाया जाता है क्योंकि इसके दांत मसूड़ों के ऊतक से ढके हुए होते हैं इसे खाते वक्त लुंज हो जाते हैं. इसके पास लंबी पीली कांटेदार जीभ होती है. इसकी चमड़ी सख्त होती है इसमें छोटी हड्डियां होती हैं. इनको ओस्टियोडर्मस कहते हैं!


title: कोमोडो ड्रैगन

text: यह श्रंखला के रूप में व्यवस्थित रहती हैं यह उम्र के साथ संख्या और लंबाई में बढ़ती रहती हैं. यह ओस्टियोडर्मस हड्डियां नवजात व किशोरों में नहीं पाई जाती इनके प्राकृतिक कवच उम्र व आवश्यकता के मुताबिक और बेहतर होता जाता है जब ये खाने के लिए एक दूसरे से लड़ते रहते हैं व जब खुद को बचाने का प्रयास करते हैं!


title: कोमोडो ड्रैगन

text: यह हवा को महसूस करने के लिए अपनी जीभ का उपयोग करते हैं इसके पास केवल एक ही कान की हड्डी होती है जो कंपन को (the stapes) typmanic मेंब्रेन से cochlea तक पहुंचाता है यह 400 से 20000 हर्टज की ध्वनि सुन सकते हैं. जबकि मनुष्य केवल 20 से 20000 वर्ष की ध्वनि सुनता है. यह किसी वस्तु को 300 मीटर दूर से भी देख सकते हैं. पर यह रात में अच्छा देखने में सक्षम नहीं होते और रंगों में पहचान कर लेते हैं. पर अच्छी तरीके से नहीं और औरों की तरह वस्तु को पहचानने के लिए अपनी जीभ का इस्तेमाल करते हैं!


title: कोमोडो ड्रैगन

text: यह अपनी गर्दन को एक दिशा से दूसरी दिशा की ओर हिलाते हुए चलते हैं. इससे यह 5 से 9 किलोमीटर दूर से भी सड़ा हुआ खाना ढूंढ लेते हैं. इसके गले के नीचे बस कुछ ही स्वाद कलिका होती हैं यह जिनकी हड्डियां मजबूत होती हैं. इनके पास संवेदी टुकड़े होते हैं जो नर्वस सिस्टम से कनेक्ट रहते हैं जो इनको वस्तुओं महसूस करने में मदद करते हैं यह पैमाने कान, थोड़ी, पैरों के पंजे तीन व उस ज्यादा संवेदी अंग होते हैं!


title: कोमोडो ड्रैगन

text: ये गर्म व सूखे जगह पर रहते हैं. ज्यादातर सूखी जगह पर ही रहते हैं ओपन ग्रास, सवाना, वर्षावन जैसे ब्रह्माउष्मीय स्थानों पर यह अधिकतर रहते हैं. यह दिन के समय ज्यादा  सतर्क रहते हैं हालांकि यह रात्रि गतिविधियों को प्रदर्शित करता है कोमोडो अकेला ही रहते हैं. यह साथ केवल खाने व प्रजनन के लिए आते हैं. यह 20 किलोमीटर की रफ्तार से भागने में सक्षम होते हैं और 15 फीट तक तैर सकते हैं. अपने मजबूत पंजों की सहायता से पेड़ों पर भी अपने शिकार को पकड़ने के लिए चड सकते है.  यह अपने परिपक्व पंजों का इस्तेमाल हथियार के तौर पर करते हैं. यह रहने के लिए अपने हाथों में मजबूत पंजों के उपयोग से गहरे गड्ढे होते हैं यह गड्ढा एक से 3 मीटर तक होता है. इसके आकार ब सोने की आदत की वजह से. यह अपने शरीर का तापमान रात में दिन के हिसाब से संतुलित कर लेते हैं. यह दिन के समय शिकार पर निकलते हैं. पर ज्यादा गर्मी वाले दिन ये शिकार नहीं निकलती. यह रहने के लिए पेड़ों के आसपास अपना बसेरा डालते हैं. वह ऐसी जगहों पर अपना घोंसला या गड्ढा खोदते हैं. जहां पर इनको आसानी से हिरणों को ढूंढने में आसानी हो!


title: कोमोडो ड्रैगन

text: कोमोडो ड्रैगन एक मांसाहारी होते हैं. हालांकि वह हमेशा सड़ा हुआ ही खाते हैं. यह अपने शिकार पर बार-बार हाथ लगाते हैं. जैसे ही कोई शिकार इनके खास स्थल तक आता है. यह अपनी पूरी ताकत व रफ्तार से उस पर हमला कर देते हैं. और अपने गले से दवा लेते हैं यह ज्यादा घायल सरकार को अपने हाथ से जाने नहीं देते और उसे नुकसान पहुंचाकर में खून की कमी के कारण मारने का प्रयास करते हैं. इनको जंगली सूअरों को कुछ पल में मारते हुए देखा गया है यह घायल सूअर व हिरण को मारने के लिए अपने मजबूत नाखूनों का उपयोग करते हैं. यह जानवरों के शवों को 9 किलोमीटर दूर से ढूंढने में भी सक्षम होते हैं. यह अपने शिकार को फाड़ कर खाते हैं वे छोटे शिकार जैसे बकरी का बच्चा कुछ सबूत निकल जाता है. इसका चेतन मुखर झगड़ा और लचीली खोपड़ी में बड़ा पेड़ शिकार को साबुत निकलने में मदद करता है. यह अपने खाने को चिकना बनाने के लिए अपनी लाल लाल का प्रयोग करते हैं पर निकलने में 15 से 20 मिनट तक का समय लगता है. इसकी जीत के अंदर एक पतली नली होती है. जो फेफड़ों से जुड़ी होती है. जो निकलते समय उनको सांस लेने में मदद करती है. ऐसी पर्सेंट खाना खाने के बाद अपने आप को धूप में ले जाते हैं. इससे खाना पचने की प्रक्रिया जल्दी-जल्दी होने लगती है. अगर खाना सड़ा हो तो पचने में समय लगता है. उसके दी में पासिंग के लिए कारण एक बड़े ड्रैगन साल में 12 शिकार से ही जिंदा रहते हैं. खाना पचने के बाद यह दांत बालों को बाहर निकाल देते हैं. जो बदबूदार बलगम की तरह होता है. खाना पकने के बाद अपने मुंह को धूल में रखते हैं. बलगम को हटाने के लिए यह खुद की खुशबू को पहचान नहीं पाते सबसे बड़ा कोमोरो पहले खाता है. और छोटा अपनी बारी का इंतजार करता है. अपने शरीर से बड़े और छोटे कोमोडो अपने प्रभाव को दर्शाते हैं. जो बड़े को आपस में लड़ते हैं जो हारता है उसे पीछे हटना पड़ता है. जो जीतेगा वह पहले खाएगा कॉमेडी छोटे कचोरी की अन्य सही सर अब चिड़िया बंदर बकरी हिरण घोड़े पानी की भैंस को खाते हैं. मैं युवा कोमोडो अन्य छिपकली तीनों के अंडे छोटे स्तनधारियों को खाते हैं. इंसानों पर कम ही हमला करते हैं पर कभी उनकी कब्रों को पहुंचकर उनको खा जाते हैं. इनकी इस आदत की वजह से वहां रहने वाले लोगों को कब्रिस्तान को किसी अन्य जगह पर लगाना पड़ता है. यहां पर यह नहीं जा पाते यह स्टीगाडोन हाथी को खाने को विकसित हुए थे जो कि फ्लोर्स में रहता था!


title: कोमोडो ड्रैगन

text: संगम मई से अगस्त के बीच होता है. सितंबर महीने में देते हैं इस समय यह आपस में लड़ते हैं. वे जीतने पर एक दूसरे से जूझने पर अपने पिछले पैरों से पकड़ लेते हैं. वह हारने वाला जमीन में गिर जाता है. यह लड़ाई की तैयारी से पहले उल्टी करते हैं. मैं जीतने वाला मादा को जीभ से चाट कर बातचीत बढ़ाता है. यह मादा प्रेमालाप से पहले अपने पंजों का दांतो से विरोध करते हैं वह नर मादा को कैसे अपने बस में कर देता है अपनी थोड़ी को मादा की पीठ पर घिसता है. नर संभोग के लिए अपना आधा लिंग मादा को देता है. कोमोडो ड्रैगन पत्निक व प्रपत्र जोड़ी के  रूप में है यह छिपकलियों की सबसे दुर्लभ विशेषताएं है  मादा कोमोडो अपने अंडे अगस्त से सितंबर में देती है कई तरीके के इलाकों में अपने अंडे रखते हैं. अंडे मेघापोड में रहते हैं. इस धरती पर 20 परसेंट पहाड़ी इलाकों में देते हैं अपनों को बचाने के लिए अनेक शब्द गड्ढे में पढ़ाती है कि अभी के समय अधिकतर 20 अंडे देती है इनको 7 से 8 महीने की अवधि के लिए सेना पड़ता है. से बाहर आना नवजात बच्चों के लिए काफी मेहनत बड़ा काम होता है. यह अपने दांतो से अपने अंडों के परत को तोड़ते हैं बाहर आ जाते हैं. बाहर निकलने के वक्त से यह बहुत कमजोर होते हैं. जिससे इनको अन्य मांसाहारी जानवरों द्वारा खाए जाने का खतरा बना रहता है. यह अपने शुरुआती कुछ साल पेड़ों में ही बताते हैं. जहां शिकारियों से सुरक्षित रहते हैं मध्य शिकार बहुत ही कम देखने मिलता है. 9 साल में यह जवान हो जाते हैं मैं 30 साल इनकी अधिकतम आयु होती है!


title: संरचनावाद (मनोविज्ञान)

text: मनोविज्ञान में संरचनावाद (Structuralism in psychology) या संरचनात्मक मनोविज्ञान (structural psychology), विल्हेम वुन्ट तथा एडवर्ड ब्रडफोर्ड टिचनर द्वारा विकसित एक चेतना सिद्धान्त (theory of consciousness) है।


title: संरचनावाद (मनोविज्ञान)

text: मनोविज्ञान को दर्शनशास्त्र से अलग करके क्रमबद्ध अध्ययन करने का श्रेय संरचनावाद को जाता है, जिसके प्रवर्तक विलियम बुण्ट (1832-1920) तथा ई.बी. टिचनर (1867-1927) थे। इन्होनें अमेरिका के कार्नेल विश्वविद्यालय में इसकी शुरूआत की। बुण्ट ने 1879 में लिपजिंग विश्वविद्यालय में मनोविज्ञान की प्रथम प्रयोगशाला की स्थापना की और मनोविज्ञान के स्वरूप को प्रयोगात्मक बना दिया। बुण्ट ने मनोविज्ञान को चेतन अनुभूति का अध्ययन करने वाला माना, जिसे मूलतः दो तत्वों में विश्लेषित किया जा सकता था। वे दो तत्व थे- संवदेन तथा भाव। बुण्ट ने चेतन को वस्तुनिष्ठ (ऑब्जेक्टिव) तत्व बताया। बुण्ट का विचार था कि प्रत्येक भाव का अध्ययन तीन विभाओं में अवस्थित किया जा सकता है- उत्तेजना-शांत, तनाव-शिथिलन तथा सुखद-दुःखद। इसे भाव का त्रिविमीय सिद्धान्त कहा गया। टिचनर ने बुण्ट की विचारधारा को उन्नत बनाते हुये कहा कि चेतना के दो नहीं तीन तत्व होते है- संवदेन, प्रतिमा तथा अनुराग। टिचनर ने बुण्ट के समान अन्तःनिरीक्षण को मनोविज्ञान की एक प्रमुख विधि माना है। बुण्ट ने चेतना के तत्वों की दो विशेषताएं बतायी थी- गुण तथा तीव्रता। टिचनर ने इनकी संख्या चार कर दी- गुण, तीव्रता, स्पष्टता तथा अवधि। टिचनर ने ध्यान प्रत्यक्षण, साहचर्य, संवेदन आदि क्षेत्रों में भी अपना योगदान दिया।


title: विश्व आर्थिक मंच

text: विश्व आर्थिक फ़ॉरम स्विट्ज़रलैंड में स्थित एक <bdi>ग़ैर</bdi>-लाभकारी संस्था है। इसका मुख्यालय कोलोग्नी में है। स्विस अधिकारीयों द्वारा इसे एक निजी-सार्वजनिक सहयोग के लिए एक अंतर्राष्ट्रीय संस्था के रूप में मान्यता प्राप्त हुई है। इसका मिशन विश्व के व्यवसाय, राजनीति, शैक्षिक और अन्य क्षेत्रों में अग्रणी लोगों को एक साथ ला कर वैशविक, क्षेत्रीय और औद्योगिक दिशा तय करना है।


title: विश्व आर्थिक मंच

text: इस मंच की स्थापना 1971 में यूरोपियन प्रबन्धन के नाम से जिनेवा विश्वविद्यालय में कार्यरत प्रोफेसर क्लॉस एम श्वाब द्वारा की गई थी। उस वर्ष यूरोपियन कमीशन और यूरोपियन प्रोद्योगिकी संगठन के सौजन्य से इस संगठन की पहली बैठक हुई थी। इसमें प्रोफेसर श्वाब ने यूरोपीय व्यवसाय के 444 अधिकारीयों को अमेरिकी प्रबन्धन प्रथाओं से अवगत कराया था। वर्ष 1987 में इसका नाम विश्व आर्थिक फ़ॉरम कर दिया गया और तब से अब तक, प्रतिवर्ष जनवरी महीने में इसके बैठक का आयोजन होता है।


title: विश्व आर्थिक मंच

text: प्रारम्भ में इन बैठकों में प्रबन्धन के तरीकों पर चर्चा होती थी। प्रोफेसर ने एक मॉडल बनाया था जिसके अनुसार सफल व्यवसाय वही माना जाता था जिसमें अधिकारी अंशधारी और अपने ग्राहकों के साथ अपने कर्मचारी और समुदाय जिनके बीच व्यस्वसाय चलता है, उसका भी पूरा खयाल रखते हैं। वर्ष 1973 में जब नियत विनिमय दर से विश्व के अनेक देश किनारा करने लगे और अरब-इजराइल युद्ध छिड़ने के कारण इस बैठक का ध्यान आर्थिक और सामाजिक मुद्दों की और मुड़ा और पहली बार राजनीतिज्ञों को इस बैठक के लिए निमंत्रित किया गया। रजनीतज्ञों ने इस बैठक को अनेक बार एक तटस्थ मंच के रूप में भी इस्तेमाल किया। 1988 में ग्रीस और तुर्की ने यहीं पर आपसी यूद्ध को टालने का एलान किया था। 1992 में रंगभेद नीति को पीछे रखते हुए, तत्कालीन दक्षिण अफ़्रीकी राष्ट्रपति और नेल्सन मंडेला, जिन्होंने रंगभेद नीति के विरोध में जीवन पर्यन्त संगर्ष किया था, पहली बार सार्वजनिक रूप से एक साथ देखे गए थे। 1994 में इजराइल और पलेस्टाइन ने भी आपसी सहमति से मसौदे पर मुहर लगाई थी।


title: विश्व आर्थिक मंच

text: इस संस्था की सदस्यता अनेक स्तर पर होती है और ये स्तर उनकी संस्था के कार्य कलापों में सहभागिता पर निर्भर करती है। सदस्यता के लिए वह कम्पनी जाते हैं जो विश्व भर में अपने उद्योग में अग्रणी होते हैं अथवा किसी भौगोलिक क्षेत्र के प्रगति में अहम भूमिका निभा रहे होते हैं। कुछ विकसित अर्थव्यवस्था में कार्यरत होते हैं या फिर विकसशील अर्थव्यवस्था में।


title: विश्व आर्थिक मंच

text: इस फ़ॉरम की सर्वाधिक चर्चित घटना वार्षिक शीतकालीन बैठक में होती है जिसका आयोजन दावोस नामक स्थान पर किया जाता है। इस आयोजन में भागीदारिता सिर्फ निमंत्रण से होती है और इसकी ख़ास बात यह है की इस छोटे शहर में भागिदार अनौपचारिक परस्पर बातचीत में अनेक समस्याओं का समाधान निकला जाता है। इस बैठक में लगभग २,५०० लोग भाग लेते हैं जिसमें विश्व जगत के, अंतर्राष्ट्रीय राजनीतिज्ञ, गिने चुने बुद्धिजीवी और पत्रकार प्रमुख होते हैं। इसमें उन विषयों पर चर्चा होती है जिस पर विश्व समुदाय की चिंतन अत्यावश्यक मानी जाती है। उदहारण के लिए, २०१२ में इस बैठक में "महान परिवर्तन: नए प्रतिरूप', २०१३ में 'लचीला गतिशीलता', २०१४ में 'विश्व का पुनर्निर्माण-समाज, राजनीति और व्यवसाय के लिए परिणाम' और २०१५ में "नए वैश्विक सन्दर्भ' पर वार्षिक बैठक हुई थी।


title: विश्व आर्थिक मंच

text: वर्ष २००७ में इस संस्था ने एक ग्रीष्मकालीन वार्षिक बैठक का आयोजन प्रारम्भ किया। इसका आयोजन चीन के दो सहारों के बीच बारी बारी से किया जाता है। इसमें लगभग १५०० सहभागी आते हैं और वे अधिकतर तेजी से बढ़ते आर्थिक व्यवस्थाएं अर्थात चीन, भारत, रूस, मेक्सिको और ब्राज़ील- से आते हैं। यह वह लोग होते हैं जो अगली पीढ़ी की युवा उद्योगपति अथवा राजनीतिज्ञ जो अपनी सोच और विचारों से दुनिया को अवगत कराते हैं और जो आने वाले समय में विश्व मंच पर महत्वपूर्ण योगदान साबित होगा।


title: विश्व आर्थिक मंच

text: यह संस्था इस बात से भली भांति परिचित है की क्षेत्रीय विचारधारा सम्पूर्ण विश्व के लिए लाभकारी होती है क्योंकि इन विचारों में स्थानीय स्थिति का समावेश होता है। इसे ध्यान में रख कर यह संस्था क्षेत्रीय मीटिंग का भी समय समय पर अफ्रीका, पूर्वी एशिया, लातिनी अमरीका और मध्य पूर्व के देशों में मीटिंग आयोजित करती है। इन सभाओं में नीतिगत व्यापार के नायक, स्थानीय सरकार के नायक और गैर-सरकारी संस्थाओं का मिलन होता है और उस क्षेत्र में उन्नति के लिए आवश्यक कार्य और उसकी दिशा पर चर्चा होती है।


title: विश्व आर्थिक मंच

text: यह संस्था ८०० लोगों का युवा विश्व नेता फ़ॉरम का संचालन भी करता है। वर्ष २००७ से संस्था ने सामजिक उद्यम्यिों को अपने क्षेत्रीय और वार्षिक सम्मलेन में आमंत्रित करना प्रारम्भ किया। इसका औचित्य यह था कि विश्व भर में इस बात की विवेचना हो की किसी भी उन्नति और प्रगति से समाज के सभी वर्गों को एक सा लाभ पहुँचना चाहिए और समाज में होने वाली क्षति को पहले ही भाँपा जा सके। वर्ष २०११ में इस संस्था ने एक संजाल बनाया जिसमें २०-३० वर्ष के आयु के लोगों को मिलाने की पहल की गए जिनमें विश्व को नई दिशा दिखाने की क्षमता थी।


title: विश्व आर्थिक मंच

text: यह संस्था प्रबुद्ध मण्डल की भी भूमिका निभाता है और अपने द्वारा किए गए अनुसन्धानों पर आधारित रिपोर्ट भी प्रस्तुत करता है। यह सारी रिपोर्ट अधिकतर प्रतिस्पर्धा, वैश्विक जोखिम और परिदृश्य सोच से सम्बन्धित होती हैं। प्रतिस्पर्धा टीम ने वैश्विक रिपोर्ट में विश्व भर में देशों के बीच प्रतिस्पर्धा के बारे में लिखा था और विश्व भर के सभी देशों में फैले पुरुष और नारी के बीच असमानता पर भी एक रिपोर्ट बनाई थी।


title: विश्व आर्थिक मंच

text: 2002 में विश्व स्वास्थ्य पहल के अन्तर्गत इस संस्था ने सार्वजनिक-निजी क्षेत्रों के सहयोग से एच•आई•वी / एड्स, टुबेरकोलोसिस और मलेरिया जैसी बिमारियों को दूर करने की पहली कोशिश की थी। विश्व शिक्षा पहल के अन्तर्गत भारत, मिश्र और जॉर्डन के सरकारों और सूचना प्रौद्योगिकी कंपनी का मिलन करवा कर कम्प्यूटर और इ-लर्निंग का विस्तार करने का बीड़ा उठाया था। पार्टनरिंग अगेंस्ट करप्शन पहल के तहत 140 कम्पनी ने आपस में मिल कर अपने साथ हुए भ्रष्ट कार्यकलापों को बाँटा और ऐसी परिस्थितयों से निपटने के उपाय पर विचार करने लगे।


title: वीडियो कॉन्फ्रेन्सिंग

text: वीडियो कॉन्फ्रेंसिंग आधुनिक संचार तकनीक है, जिसके माध्यम से दो या इससे अधिक स्थानों से एक साथ ऑडियो-वीडियो माध्यम से कई लोग जुड़ सकते हैं। इसे वीडियो टेलीकॉन्फ्रेंस भी कहा जाता है। इसका प्रयोग खासकर किसी बैठक या सम्मेलन के लिए तब किया जाता है, जब कई लोग अलग-अलग स्थानों में बैठे हों। वीडियो कॉन्फ्रेंसिंग माध्यम से अभिलेखों और कम्प्यूटर पर चल रही सूचनाओं का आदान-प्रदान भी किया जा सकता है। वीडियो कॉन्फ्रेंसिंग में वीडियो कैमरा या वेब कैम, कम्प्यूटर मॉनिटर, टेलीविजन या प्रोजेक्टर, माइक्रोफोन, लाउडस्पीकर और इंटरनेट की आवश्यकता होती है। जिन देशों में टेलीमेडिसिन और टेलीनर्सिग को मान्यता प्राप्त है, वहां लोग आपातकाल में नर्स और डॉक्टरों से वीडियो कॉन्फ्रेंसिंग के माध्यम से संपर्क कर सकते हैं। यह सेवा आजकल भारत संचार निगम लिमिटेड ने अपनी ३-जी दूरभाष सेवा में भी देनी आरंभ की है।


title: वीडियो कॉन्फ्रेन्सिंग

text: आजकल इस आधुनिक तकनीक का शिक्षा और विदेश में बैठे लोगों की न्यायालयों में गवाही और कंपनियों द्वारा अपने कर्मचारियों को प्रशिक्षित करने के लिए भी काफी प्रयोग होने लगा है। दुनिया के कई विश्वविद्यालयों ने आधुनिक शिक्षा प्रणाली की आवश्यकता को देखते हुए वीडियो कॉन्फ्रेंसिंग को अपनाया है। भारत समेत कई देशों में सरकारी बैठकों और कार्य निर्देश भी अब इसके जरिए हो रहे हैं। इस प्रकार इससे समय और खर्च दोनों को कम किया जा सकता है। विश्व में वीडियो कॉन्फ्रेंसिंग का सार्वजनिक प्रयोग उत्तरी अमेरिका और अफ्रीका के बीच किया गया था। यह तकनीक इतनी उपयोगी हो चली है कि अब वैज्ञानिक वीडियो कॉन्फ्रेंसिंग को मोबाइल फोन पर उपलब्ध कराने का प्रयास किया जा रहा है। वीडियो कॉन्फ़्रेन्सिंग अब कई आधुनिक मोबाइल फोन पर भी उपलब्ध है।


title: गुंजा

text: गुंजा या रत्ती (Coral Bead) लता जाति की एक वनस्पति है। शिम्बी के पक जाने पर लता शुष्क हो जाती है। गुंजा के फूल सेम की तरह होते हैं। शिम्बी का आकार बहुत छोटा होता है, परन्तु प्रत्येक में 4-5 गुंजा बीज निकलते हैं अर्थात सफेद में सफेद तथा रक्त में लाल बीज निकलते हैं। अशुद्ध फल का सेवन करने से विसूचिका की भांति ही उल्टी और दस्त हो जाते हैं। इसकी जड़े भ्रमवश मुलहठी के स्थान में भी प्रयुक्त होती है।


title: गुंजा

text: इसका उपयोग पशुओं के घावों के कीड़े मारने के लिए खुराक के रूप में किया जाता है। एक खुराक में अधिकतम 2 बीज और अधिकतम 2 खुराक दी जाती है


title: गुंजा

text: पाश्चात्य मतानुसार गुंजा के फलों के सेवन से कोई हानि नहीं होती है। परन्तु क्षत पर लगाने से विधिवत कार्य करती है। सुश्रुत के मत से इसकी मूल गणना है।


title: गुंजा

text: दोनों गुंजा, वीर्यवर्द्धक (धातु को बढ़ाने वाला), बलवर्द्धक (ताकत बढ़ाने वाला), ज्वर, वात, पित्त, मुख शोष, श्वास, तृषा, आंखों के रोग, खुजली, पेट के कीड़े, कुष्ट (कोढ़) रोग को नष्ट करने वाली तथा बालों के लिए लाभकारी होती है। ये अन्यंत मधूर, पुष्टिकारक, भारी, कड़वी, वातनाशक बलदायक तथा रुधिर विकारनाशक होता है। इसके बीज वातनाशक और अति बाजीकरण होते हैं।


title: ओसियाँ

text: ओसिया जोधपुर से 65 किमी की दूरी पर स्थित है। यह देशी विदेशी पर्यटकों को मन्दिरों एवं स्मारको की स्थापत्य कला के कारण आकर्षित करता है। ओसिया में एक तरफ मन्दिरों का समूह तथा दुसरी तरफ रेगिस्तान स्थित है। इस प्राचीन नगर-क्षैत्र की यात्रा के दौरान बीच-बीच में पड़ते हुए रेगिस्तानी विस्तार व छोटे-छोटे गांव अतीत के लहराते हुए भू-भागों में ले जाते हैं। ओसियां में माँ सच्चियाय का भव्य मंदिर बना हुआ है , जैन मंदिर , सूर्य मंदिर के साथ अन्य मन्दिर बने हुए है। मंदिरों की शैली के कारण "राजस्थान का भुवनेश्वर" भी कहा जाता है। औसियां का प्राचीन नाम उपकेसपुर , पाटननगरी और उपकेस पाटन भी थे। ओसवालों की उदगम स्थल होने की वजह से इसका नाम ओसियां रखा गया।


title: ओसियाँ

text: ओसिया को मन्दिरो की नगरी कहा जाता है। एक समय में ओसिया मे 108 मन्दिर थे। समय के साथ यह संख्या अनेक कारणों से कम होती गई। ओसिया के सभी स्मारक एवं मन्दिर गुर्जर प्रतिहार राजवंशों ने आठवी से बाहरवी शताब्दी के मध्य बनाये गये है। यह पूर्व मध्य कालीन समय के स्मारक कहे जाते है। इन मन्दिरों को उङीसा के सूर्य मन्दिर एवं खजुराहो के मन्दिरों के समकक्ष माना जाता है। यहा के ये स्मारक नागर शैली मे बने हुए है। मन्दिरों को दो भागो मे स्थापत्य कला की दृष्टि से विभक्त किया गया है। पचायतन प्रकार के मन्दिर एवं एकायतन प्रकार के मन्दिर । वर्तमान में ओसियां में 18 स्मारक एवं दो बावङी स्थित है। मन्दिरों में एक महावीर का जैन व शेष हिन्दू मंदिर है। इनमें सूर्य मंदिर,हरिहर के तीन मन्दिर,विष्णु के तीन मन्दिर,पीपला माता का मन्दिर,शिव मन्दिर,एक भग्न मंदिर,भगवान महावीर का जैन मंदिर तथा सबसे विशाल सच्चियाय माताजी मन्दिर का मन्दिर है। इन स्मारकों में सच्चियाय माताजी मन्दिर एवं जैन मन्दिर को छोङकर सभी मन्दिर व स्मारक राजस्थान सरकार के पुरातत्व विभाग के अधीन है। जैन मन्दिर की व्यवस्था जैन ट्रस्ट द्वारा तथा श्री सच्चियाय माताजी मन्दिर की व्यवस्था एक सर्वजातीय सार्वजनिक ट्रस्ट द्वारा की जाती है। जिसकी स्थापना सन् 1976 मे पुजारी जुगराज जी शर्मा ने की थी। सच्चियाय माताजी महिषासुर मर्दिनी का स्वरूप है। सत्य वचन एवं मनोकामना पूर्ण करने वाली माने जाने के कारण सच्चिका कही जाती है। सच्चियाय माताजी की मूर्ति काले प्रस्तर की चार हाथ वाली मूर्ति है। मूर्ति के हाथो मे तलवार ढाल ध्वजा एवं त्रिशूल धारण किये हुए है। सच्चियाय माताजी का मन्दिर एक हिन्दू मन्दिर है, जिसकी पुजा प्रार्थना एवं अनुष्ठान हिन्दू रीति रिवाज के अनुसार होते है। यहा पर वर्ष में दो मेले चैत्र नवरात्रि एवं आसोज नवरात्रि मे लगते है। जैन धर्म के एक समुदाय की उत्पत्ति ओसियां से होने के कारण ओसवाल सच्चियाय माताजी को कुल देवी के रूप में मानते है।श्री गुरु जम्भेश्वर भगवान का मंदिर भी है। गुरु जम्भेश्वर भगवान का मंदिर ओसियां रेलवे स्टेशन के पास हैं।


title: राष्ट्रीय बालिका दिवस

text: राष्ट्रीय बालिका दिवस भारत में हर साल 24 जनवरी को मनाया जाता है। इसकी शुरुआत महिला एवं बाल विकास, भारत सरकार ने 2008 में की थी। इस दिन को विभिन्न कार्यक्रमों का आयोजन किया जाता है, जिसमें सेव द गर्ल चाइल्ड, चाइल्ड सेक्स रेशियो, और बालिकाओ के लिए स्वास्थ्य और सुरक्षित वातावरण बनाने सहित जागरूकता कार्यक्रम आयोजित करना शामिल है।


title: राष्ट्रीय बालिका दिवस

text: 24 जनवरी के दिन पूर्व प्रधानमंत्री इंदिरा गांधी को नारी शक्ति के रूप में याद किया जाता है। इस दिन इंदिरा गांधी पहली बार प्रधानमंत्री के रूप में कर्यभाल संभाला था। इसलिए इस दिन को राष्ट्रीय बालिका दिवस के रूप में मनाया जाता है। 2019 में, इसे 'एम्पॉवरिंग गर्ल्स फॉर ए ब्राइटर टुमॉरो' की थीम के साथ मनाया गया।


title: मुंगेर

text: मुंगेर (Munger) भारत के बिहार राज्य के मुंगेर ज़िले में स्थित एक नगर है। यह गंगा नदी के किनारे बसा हुआ है, तथा मुंगेर ज़िले का और मुंगेर विभाग का मुख्यालय भी है। यह जनसंख्या के हिसाब से बिहार का 11वाँ सबसे बड़ा शहर है। यह जमालपुर से 8 किमी दूर है और मुंगेर-जमालपुर वास्तव में एक ही जुड़वा-नगर क्षेत्र के भाग हैं।


title: मुंगेर

text: मुंगेर २५.२३ अक्षांश एवं ८६.२६ देशांतर पर अवस्थित है। यह भागलपुर के पश्चिम में 55 किमी और राजधानी पटना से 180 किमी पूर्व में स्थित है।


title: मुंगेर

text: महाभारत काल का 'मुद्गलपुरी' , ९वीं - १२वीं सदी मुद्गलगिरी के नाम से जाना जाता है। आइन ए अकबरी मे झ्से 'मुंग गिरी' कहा गया है। मुंगेर बंगाल के अंतिम नवाब मीर कासिम की राजधानी भी था। यहीं पर मीरकासिम ने गंगा नदी के किनारे एक भव्‍य किले का निर्माण कराया जो 1934 में आए भीषण भूकम्प से क्षतिग्रस्‍त हो गया था, लेकिन इसका अवशेष अभी भी शेष है। (इस किले के संबंध में कहा जाता है कि यह महाभारत काल का ही है) यहीं पर स्थित कष्‍टहरिणी घाट हिन्‍दू धर्मावलंबियों के लिए पवित्र माना जाता है। प्रचलित किंवदंतियों के अनुसार गंगा नदी के घाट पर स्‍नान करने से एक व्‍यक्ति का सभी कष्‍ट दूर हो गया था, उसी वक्‍त से इस घाट को "कष्‍टहरिणी घाट' के नाम से जाना जाता है। इस पवित्र घाट के समीप ही नदी के बीच में माता सीताचरण का मंदिर स्थित है। यहां जाने के लिए नावों का सहारा लिया जाता है।


title: मुंगेर

text: मुंगेर का किला ऐतिहासिक धरोहरों के लिए जाना जाता है। बंगाल के अंतिम नवाब मीरकासिम का प्रसिद्ध किला यहीं पर स्थित है। यह किला गंगा नदी के किनारे बना हुआ है। नदी इस किले को पश्चिम और आंशिक रूप से उत्‍तर दिशा से सुरक्षित करता है। इस किला में चार द्वार हैं, जिसमें उत्‍तरी द्वार को लाल दरवाजा के नाम से जाना जाता है। यह विशाल दरवाजा नक्‍काशीदार पत्‍थरों से हिन्‍दू और बौद्ध शैली में बना हुआ है। किले में स्थित गुप्‍त सुरंग पर्यटकों के लिए मुख्‍य आकर्षण का केंद्र है। 1934 में आए भीषण भूकंप से इस सुरंग को काफी क्षति पहुंचा है।


title: मुंगेर

text: मुंगेर से 6 कि॰मी॰ पूर्व में स्थित सीता कुंड मुंगेर आनेवाले पर्यटकों के आकर्षण का प्रमुख केंद्र है। इस कुंड का नाम पुरुषोत्‍तम राम की धर्मपत्‍नी सीता के नाम पर रखा गया है। कहा जाता है कि जब राम सीता को रावण के चंगुल से छुड़ाकर लाए थे तो उनको अपनी पवित्रता साबित करने के लिए अग्नि परीक्षा देनी पड़ी थी। धर्मशास्‍त्रों के अनुसार अग्नि परीक्षा के बाद सीता माता ने जिस कुंड में स्‍नान किया था यह वही कुंड है। इस कुंड को बिहार राज्‍य पर्यटन मंत्रालय ने एक पर्यटक स्‍थल के रूप में विकसित किया है। इसके पास ही एक डैम का निर्माण भी कराया गया है। यहां खासकर माघ मास के पूर्णिमा (फरवरी) में स्‍नान करने के लिए भारी संख्‍या में श्रद्धालु आते हैं। इस कुंड का पानी कभी-कभी 138° फॉरेनहाइट तक गर्म हो जाता है।


title: मुंगेर

text: खड़गपुर की पहाडि़यों पर स्थित यह तीर्थस्‍थल काफी मशहूर है। यह मुंगेर से २३कि॰मी॰ दक्षिण-पुर्व में बरियारपुर-पाटम-लोहची पथ में पहाड़पुर वनवर्षा के समीप स्थित है। इस स्‍थान का नाम प्रसिद्ध ऋषि श्रृंग के नाम पर रखा गया है। यहां मलमास के शुभ अवसर पर श्रद्धालुओं की भारी भीड़ जुटती है। पर्यटकों के बीच यहां का गर्म झरना आकर्षण के केंद्र बिंदू में रहता है। ठंड के मौसम में इस झरने का पानी हल्‍का गर्म हो जाता है जिसमें स्‍नान करने के लिए दूर दराज से पर्यटक आते हैं। यहीं पर एक डैम का निर्माण भी किया गया है जो इसकी खूबसूरती में चार चांद लगाता है। यहां स्थित कुंड जिसको लोग ऋषिकुंड के नाम से जानते हैं, के बारे में कहा जाता है कि व्‍यक्ति चाहे लंबा हो या छोटा पानी उसके कमर के आसपास तक ही होता है। यहीं भगवान शिव को समर्पित एक बहुत प्राचीन मंदिर है जो भक्‍तों के बीच काफी लोकप्रिय है।


title: मुंगेर

text: इसके अलावा खड़गपुर झील, रामेश्‍वर कुंड, पीर पहाड़, हा-हा पंच कुमारी, उरेन, बहादूरीया-भूर, भीमबांध आदि-आदि भी देखने लायक जगह है।


title: मुंगेर

text: काली पहाड़ी एक प्रसिद्ध चोटी है जिसका निर्माण देवी काली की पूजा करने के लिए किया गया था। किवदंती के अनुसार यह पहाड़ी दिव्य शक्ति का प्रतीक है। यह पिकनिक के लिए भी अच्छा स्थान है।


title: मुंगेर

text: भगवती अस्थान एक प्रसिद्ध दिव्य अस्थल है जो सफियाबाद से १ किलोमीटर दूर गौरीपुर गांव में स्थित है यहां एक विशाल पीपल का वृक्ष है माना जाता है की यहां पर सभी देवी वास करते हैं और यहीं पर सर्वप्रथम बड़ी दुर्गा की मूर्ति बैठाया गया था जो आज मुंगेर के शादी पुर में बैठाया जाता है।


title: मुंगेर

text: मुंगेर आने के लिए हवाई अड्डा - Munger Airport unused- राजधानी पटना में स्थित जयप्रकाश अंतर्राष्‍ट्रीय हवाई अड्डा यहां से लगभग 183 कि॰मी॰ दूर है। VIPहेलिपॅड लैंडिंग से भी आया जा सकता है।


title: मुंगेर

text: मुंगेर रेलसेवा से जुड़ा हुआ है, यहां का प्रमुख रेलवे स्टेशन मुंगेर रेलवे स्टेशन और जमालपुर जंक्शन है। जमालपुर देश के विभिन्‍न राज्‍यों से जुड़ा है, जैसे दिल्‍ली, पटना, भागलपुर, हावड़ा, आदि। जमालपुर से गया के लिए सीधी ट्रेन है। मुंगेर पुल बन जाने से अब ज़मालपुर जंक्शन से मुंगेर होते हुए उत्तर बिहार कम समय में जाया जा सकता है।


title: मुंगेर

text: यह शहर राष्‍ट्रीय राजमार्ग 80, राज्यमार्ग 333 पर स्थित है, जो लगभग सभी बड़े शहरों से जुड़ा हुआ है। भागलपुर के माध्‍यम से यह शहर उत्‍तरी बिहार और मध्‍य बिहार के प्रमुख शहरों से जुड़ा हुआ है।


title: महराजगंज जिला

text: महाराजगंज भारतीय राज्य उत्तर प्रदेश का एक जिला है। जिले का मुख्यालय महाराजगंज है। यह भारत-नेपाल सीमा के समीप स्थित है। इसका जिला मुख्यालय महाराजगंज शहर स्थित है। पहले इस जगह को 'कारापथ' के नाम से जाना जाता था। यह जिला नेपाल के दक्षिण , गोरखपुर जिले के उत्तर , कुशीनगर जिले के पश्चिम सिद्धार्थ नगर के पूर्व व सन्त कबीर नगर जिले के उत्तर-पूर्व में स्थित है। ऐतिहासिक दृष्टि से भी यह काफी महत्वपूर्ण स्थल है। जनपद के पूर्वी दिशा में उत्तर से दक्षिण छोटी गण्डक नदी बहती है जो बड़ी गण्डक नदी जिसे नारायणी कहा जाता है, से निकलकर आती है और महराजगंज व कुशीनगर की सीमा पर स्थित है। सिसवा बाजार से घुघली रोड पर सातवें किलोमीटर पर हरपुर पकड़ी गाँव के पास प्राचीन काल का एक सिद्ध शिव मंदिर है जिसे लोग बउरहवा बाबा के नाम से जानते हैं।हमेशा श्रद्धालु आते हैं पूजा करते हैं


title: महराजगंज जिला

text: 2 अक्टूबर 1989 को राष्ट्रपिता महात्मा गांधी के जन्म दिन के पावन पर्व पर अस्तित्व में आने वाले महराजगंज जनपद के इतिहास की रूपरेखा पुनर्गठित करना एक चुनौतीपूर्ण कार्य है। प्राचीन भारतीय साहित्य में इस क्षेत्र का कम ही उल्लेख हुआ हैं ऐसी स्थिति में तर्कपूर्ण अनुमान का आश्रय लेते हुए उपलब्ध साहित्यिक एंव पुरातात्विक स्रोतों की सम्यक समीक्षा के उपरान्त इस जनपद का इतिहास निर्विवाद रूप से प्रस्तुत कर पाना असंभव है। फिर भी इसके गौरवशाली अतीत के पुनर्निमाण का प्रयास इस लेख का अभीष्ठ है।


title: महराजगंज जिला

text: महाकाव्य - काल में यह क्षेत्र कारपथ के रूप में जाना जाता था, जो कोशल राज्य का एक अंग था। ऐसा प्रतीत होता है कि इस क्षेत्र पर राज्य करने वाले प्राचीनतम सम्राट इक्ष्वाकु थे, जिनकी राजधानी अयोध्या थी। इक्ष्वाकु के उपरान्त इस राजवंश को अनेक छोटे-छोटे राज्यों में बांट दिया और अपने पुत्र कुष को कुषावती का राजा बनाया, जिसकी आधुनिक समता कुशीनगर के साथ स्थापित की जाती है। राम के संसार त्याग के उपरान्त कुष ने कुषावती का परित्याग कर दिया और अयोध्या लौट गये। बाल्मीकि रामायण से ज्ञात होता कि मल्ल उपाधिकारी लक्ष्मण पुत्र चन्द्रकेतु ने इसके उपरान्त इस सम्पूर्ण क्षेत्र के शासन सूत्र का संचालन करना प्रारम्भ किया।


title: महराजगंज जिला

text: महाभारत में वर्णित है कि युधिष्ठिर द्वारा सम्पादित राजसूय यज्ञ के अवसर पर भीमसेन को पूर्ववर्ती क्षेत्रों को विजित करने का उत्तरदायित्व सौंपा गया था। फलतः भीमसेन ने गोपालक नामक राज्य को जीत लिया। जिसके बांसगांव स्थित गोपालपुर के साथ स्वीकृत किया जाता है। ऐसा प्रतीत होता है कि वर्तमान महराजगंज जनपद का दक्षिण भाग निष्चित रूप से भीमसेन की इस विजय यात्रा से प्रभावित हुआ होगा।


title: महराजगंज जिला

text: महाभारत के युग के उपरान्त इस सम्पूर्ण क्षेत्र में क्रांतिकारी परिवर्तन हुआ। कोशल राज्य के अधीन अनेक छोटे-छोटे गणतंत्रात्मक राज्य अस्तित्व में आये, जिसमें कपिलवस्तु के शाक्यों और रामग्राम के कोलियों का राज्य वर्तमान महराजगंज जनपद की सीमाओं में भी विस्तृत था। षाक्य एवं कोलिय गणराज्य की राजधानी रामग्राम की पहचान की समस्या अब भी उलझी हुई है। डॉ॰ राम बली पांडेय ने रामग्राम को गोरखपुर के समीप स्थित रामगढ़ ताल से समीकृत करने का प्रयास किया है किन्तु आधुनिक शोधों ने इस समस्या को निःसार बना दिया है।


title: महराजगंज जिला

text: कोलिय का सम्बंध देवदह नामक नगर से भी था। बौद्धगंथों में भगवान गौतम बुद्ध की माता महामाया, मौसी महाप्रजापति गौतमी एवं पत्नी भद्रा कात्यायनी (यषोधरा) को देवदह नगर से ही सम्बन्धित बताया गया है। महराजगंज जनपद के अड्डा बाजार के समीप स्थित बनसिहा- कला में 88.8 एकड़ भूमि पर एक नगर, किले एवं स्तूप के अवषेष उपलब्ध हुए हैं। 1992 में डॉ॰ लाल चन्द्र सिंह के नेतृत्व में किये गये प्रारम्भिक उत्खनन से यहां टीले के निचते स्तर से उत्तरी कृष्णवणीय मृदमाण्ड (एन.बी.पी.) पात्र- परम्परा के अवषेष उपलब्ध हुए हैं गोरखपुर विष्वविद्यालय के प्राचीन इतिहास विभाग के पूर्व अध्यक्ष डॉ॰ सी.डी.चटर्जी ने देवदह की पहचान बरसिहा कला से ही करने का आग्रह किया। महराजगंज में दिनांक 27-2-97 को आयेाजित देवदह-रामग्राम महोत्सव गोष्ठी में डॉ॰ षिवाजी ने भी इसी स्थल को देवदह से समीकृत करने का प्रस्ताव रखा था। सिंहली गाथाओं में देवदह को लुम्बिनी के समीप स्थित बताया गया है। ऐसा प्रतीत होता है कि देवदह नगर कपिलवस्तु एवं लुम्बिनी को मिलाने वाली रेखा में ही पूर्व की ओर स्थित रहा होगा। श्री विजय कुमार ने देवदह के जनपद के धैरहरा एंव त्रिलोकपुर में स्थित होने की संभावना व्यक्त की है। पालि-ग्रन्थों में देवदह के महाराज अंजन का विवरण प्राप्त होता है। जिनके दौहित्र गौतम बुद्ध थे। प्रो॰ दयानाथ त्रिपाठी की मान्यता है कि महाराज अंजन की गणभूमि ही कलांतर में विकृत होकर महाराजगंज एवं अंन्ततः महाराजगंज के रूप परिणित हुई। फारसी भाषा का गंज षब्द बाजार, अनाज की मंडी, भंडार अथवा खजाने के अर्थ में प्रयुक्त है जो महाराजा अंजन के खजाने अथवा प्रमुख विकय केन्द्र होने के कारण मुस्लिम काल में गंज षब्द से जुड़ गया। जिसका अभिलेखीय प्रमाण भी उपलब्ध है। ज्ञातव्य हो कि षोडास के मथुरा पाषाण लेख में गंजवर नामक पदाधिकारी का स्पष्ट रूप से उल्लेख किया गया है।


title: महराजगंज जिला

text: छठी शताब्दी ई० में पूर्व में अन्य गणतंत्रों की भांति कोलिय गणतंत्र भी एक सुनिष्चित भोगौलिक इकाई के रूप में स्थित था। यहां का शासन कतिपय कुलीन नागरिकों के निर्णयानुसार संचालित होता था। तत्कालीन गणतंत्रों की शासन प्रणाली एवं प्रक्रिया से स्पष्टतः प्रमाणित होता है कि जनतंत्र बुद्ध अत्यन्त लोकप्रिय थे। इसका प्रमाण बौद्ध ग्रंथों में वर्णित षाक्यो एवं कोलियों के बीच रोहिणी नदी के जल के बटवारें को लेकर उत्पन्न विवाद को सुलझाने में महात्मा बुद्ध की सक्रिय एवं प्रभावी भूमिका में दर्षनीय है। इस घटना से यह भी प्रमाणित हो जाता है कि इस क्षेत्र के निवासी अति प्राचीन काल से ही कृषि कर्म के प्रति जागरूक थे। कुशीनगर के बुद्ध के परिनिर्वाण के उपरांत उनके पवित्र अवषेष का एक भाग प्राप्त करने के उद्देष्य से जनपद के कोलियों का दूत भी कुशीनगर पहुंचा था। कोलियों ने भगवान बुद्ध क पवित्र अवषेषों के ऊपर रामग्राम में एक स्तूप निर्मित किया था, जिसका उल्लेख फाहियान एवं ह्वेनसांग ने अपने विवरणों में किया है। निरायवली-सूत्र नामक ग्रंथ से ज्ञात होता है कि जब कोशल नरेष अजातषत्रु ने वैषाली के लिच्छिवियों पर आक्रमण किया था, उस समय लिच्छिवि गणप्रमुख चेटक ने अजातषत्रु के विरूद्व युद्ध करने के लिए अट्ठारह गणराज्यों का आह्वान किया था। इस संघ में कोलिय गणराज्य भी सम्मिलित था।


title: महराजगंज जिला

text: छठी षताब्दी ई. पूर्व के उपरांत राजनीतिक एकीकरण की जो प्रक्रिया प्रारम्भ हुई उसकी चरम परिणति अषोक द्वारा कलिंग युद्ध के अनंतर षस्त्र का सदा के लिए तिलांजलि द्वारा हुआ। महराजगंज जनपद का यह संपूर्ण क्षेत्र नंदों एवं मौर्य सम्राटों के अधीन रहा। फाहियान एवं ह्वेनसांग ने सम्राट अशोक के रामग्राम आने एवं उसके द्वारा रामग्राम स्तूप की धातुओं को निकालने के प्रयास का उल्लेख किया है। अश्वघोष के द्वारा लिखित बुद्ध चरित (28/66) में वर्णित है कि समीप के कुण्ड में निवास करने वाले एवं स्तूप की रक्षा करने की नाग की प्रार्थना से द्रवित होकर उसने अपने संकल्प की परित्याग कर दिया था।


title: महराजगंज जिला

text: गुप्तों के अभ्युदय के पूर्व मगध की सत्ता के पतन के बीच का काल जनपद के ऐतिहासिक घटनाओं के विषय में अंध-युग की भांति है। ऐसा प्रतीत होता है कि कुषाणों ने इस क्षेत्र पर शासन स्थापित करने में सफलता प्राप्त की थी। कुषाणों के उपरांत यह क्षेत्र गुप्तों की अधीनता में चला गया। चैथी षताब्दी ई. के प्रारम्भ में जनपद का अधिकांष क्षेत्र चन्द्रगुप्त प्रथम के राज्य में सम्मिलित था, जिसने लिच्छवि राजकुमारी कुमारदेवी के साथ वैवाहिक संबंध स्थापित करके अपनी षक्ति एवं सीमा का अभूतपूर्व विस्तार किया। चन्द्रगुप्त द्वितीय विक्रमादित्य के शासन काल में इस जनपद का क्षेत्र श्रावस्ती मुक्ति में सम्मिलित था। चीनी यात्री फाहियान (400-411 ई.) अपनी तीर्थ यात्राओं के क्रम में कपिलवस्तु एवं रामग्राम भी आया था। उसने आस-पास के वनों एवं खण्डहरों का उल्लेख किया है।


title: महराजगंज जिला

text: गुप्त काल के उपरांत यह क्षेत्र मौखरियों एवं हर्ष के आधिपत्य में रहा। हर्ष के शासन काल मे ह्वेनसांग (630-644 ई.) ने भी विप्पलिवन और रामग्राम की यात्राएं संपन्न की थी। हर्ष के उपरांत इस जनपद के कुछ भाग पर भरों का अधिकार हो गया। गोरखपुर के धुरियापुर नामक स्थान से प्राप्त कहल अभिलेख से ज्ञात होता है कि 9 वीं शताब्दी ई. में महराजगंज जनपद का दक्षिणी भाग गुर्जर प्रतिहार नरेषों के श्रावस्ती मुक्ति में सम्मिलित था, जहां उनके सामान्त कलचुरियों की सत्ता स्थापित की। जनश्रुतियों के अनुसार अपने अतुल ऐष्वर्य का अकूत धन-सम्पदा के लिए विख्यात थारू राजा मानसेन या मदन सिंह 900-950 गोरखपुर और उसके आस-पास के क्षेत्रों पर शासन करता था। संभव है कि उसका राज्य महराजगंज जनपद की दक्षिणी सीमाओं को भी आवेष्ठित किये रहा है। गुर्जर प्रतिहारों के पतन के उपरांत त्रिपुरी के कलचुरि-वंष के षासक लक्ष्मण कर्ण (1041-10720) ने इस जनपद के अधिकांष भूभाग को अपने अधीन कर लिया था। किंतु ऐसा प्रतीत होता है कि उसका पुत्र एवं उत्तराधिकारी यषकर्ण 1073-1120 इस क्षेत्र पर अधिकार जमा लिया। अभिलेखिक स्रोतों से ज्ञात होता है कि गोविन्द चन्द्र गाहड़वाल 1114-1154 ई. का राज्य विकार तक प्रसारित था। उसके राज्य में महराजगंज जनपद का भी अधिकांष भाग निष्चिततः सम्मिलित रहा होगा। गोरखपुर जनपद के मगदिहा (गगहा) एवं धुरियापार से प्राप्त गोविन्द चन्द्र के दो अभिलेख उपर्युक्त तथ्य की पुष्टि करते हैं। गोविन्दचन्द के पौत्र जयचन्द्र (1170-1194 ई.) की 1194 मेें मुहम्मद गोरी द्वारा पराजय के साथ ही इस क्षेत्र से गाहड़वाल सत्ता का लोप हो गया और स्थानीय षक्तियों ने शासन-सूत्र अपने हाथों में ले लिया।


title: महराजगंज जिला

text: 12 वीं षताब्दी ई.के अंतिम चरण में जब मुहम्मद गौरी एवं उसके उत्तराधिकारी कुतुबुद्दीन ऐबक उत्तरी भारत में अपनी नवस्थापित सत्ता को सुदृढ़ करने में लगे हुए थे इस क्षेत्र पर स्थानीय राजपूत वंषों का राज्य स्थापित था। चन्द्रसेन श्रीनेत के ज्येष्ठ पुत्र ने सतासी के राजा के रूप में एक बड़े भूभाग पर अधिकार जमाया, जिसमें महराजगंज जनपद का भी कुछ भाग सम्मिलित रहा होगा। इसके उपरांत फिरोज षाह तुगलक के समय तक इस क्षेत्र पर स्थानीय राजपूत राजाओं का प्रभुत्व बना रहा। उदयसिंह के नेतृत्व में स्थानीय राजपूत राजाओं ने गोरखपुर के समीप षाही सेना को उपहार, भेेंट एवं सहायता प्रदान किया था। 1394 ई. में महमूद षाह तुगलक दिल्ली की गद्दी पर आसीन हुआ। उसने मलिक सरवर ख्वाजा जहां को जौनपुर का सूबेदार नियुक्त किया। जिसने सर्वप्रथम इस क्षेत्र को अपने अधीन करके यहां से कर वसूल किया। इसके कुछ ही समय बाद मलिक सरवर ने दिल्ली सल्तनत के विरूद्ध अपनी स्वतंत्रता की घोषणा करते हुए जौनपुर में षर्की- राजवंश की स्थापना की तथा गोरखपुर के साथ-साथ इस जनपद के अधिकांश भूभाग पर अपना प्रभुत्व स्थापित किया।


title: महराजगंज जिला

text: 1526 ई. में पानीपत के युद्ध में बाबर द्वारा इब्राहिम लोदी के पराजय के साथ ही भारत में मुगल राजवंश की सत्ता स्थापित हुई, किन्तु न तो बाबर और न ही उसके पुत्र एवं उत्तराधिकारी हुमायूं इस क्षेत्र पर अधिकार करने का कोई प्रयास कर सके। 1556 ई. में सम्राट अकबर ने इस ओर ध्यान दिया। उसने खां जमान (अली कुली खां) के विद्रोहों का दमन करते हुए इस क्षेत्र पर मुगलों के प्रभुत्व को स्थापित करने का प्रयास किया। 1567 ई. में खां जमान की मृत्यु के उपरांत अकबर ने जौनपुर की जागीर मुनीम खां को सौंप दी। मुनीम खां के समय में इस क्षेत्र में शांति और सुव्यवस्था स्थापित हुई। अकबर ने अपने साम्राज्य का पुनर्गठन करते हुए गोरखपुर क्षेत्र को अवध प्रांत के पांच सरकारों में सम्मिलित किया गोरखपुर सरकार के अन्तर्गत चैबीस महल सम्मिलित थे, जिनमें वर्तमान महराजगंज जनपद में स्थित विनायकपुर और तिलपुर के महल भी थे। यहां सूरजवंशी राजपूतों का अधिकार था। इन महलों के मुख्यालयों पर ईटों से निर्मित किलों का निर्माण सीमा की सुरक्षा हेतु किया गया था। विनायकपुर महल षाही सेना हेतु 400 घोड़े और 3000 पदाति प्रदान करता था। जबकि तिलपुर महल 100 अष्व एवं 2000 पैदल भेजता था। तिलपुर महल के अन्तर्गत 9006 बीघा जमीन पर कृषि कार्य होता और इसकी मालगुजारी चार लाख दाम निर्धारित की गयी थी। विनायक महल में कृषि योग्य भूमि 13858 बीघा थी और उसकी मालगुजारी 6 लाख दाम थी। तिलपुर, जिसकी वर्तमान समता निचलौल के साथ स्थापित की जाती है, में स्थित किले का उल्लेख अबुल-फजल की अमरकृति आइन-ए-अकबरी में भी किया गया है।


title: महराजगंज जिला

text: अकबर की मृत्यु के बाद 1610 ई. में जहांगीर ने इस क्षेत्र की जागीर अफजल खां को सौंप दी। तत्पश्चात यह क्षेत्र मुगलों के प्रभुत्व में बना रहा।


title: महराजगंज जिला

text: अठारहवीं शताब्दी ई. में प्रारम्भ में यह क्षेत्र अवध के सूबे के गोरखपुर सरकार का अंग था। इस समय से लेकर अवध में नवाबी शासन की स्थापना के समय तक इस क्षेत्र पर वास्तविक प्रभुत्व यहां के राजपूत राजाओं का था, जिनका स्पष्ट उल्लेख वीन ने अपनी बन्दोबस्त रिपोर्ट में किया है। 9 सितम्बर 1722 ई. को सआदत खां को अवध का नवाब और गोरखपुर का फौजदार बनाया गया। सआदत खां ने गोरखपुर क्षेत्र में स्थित स्थानीय राजाओं की शक्ति को कुचलने एवं प्रारम्भ में उसने वर्तमान महराजगंज क्षेत्र में आतंक मचाने वाले बुटकल घराने के तिलकसेन के विरूद्व अभियान छेड़ा, किन्तु इस कार्य में उसे पूरी सफलता नहीं मिल सकी।


title: महराजगंज जिला

text: 19 मार्च 1739 को सआदत खां की मृत्यु हो गयी तथा सफदरजंग अवध का नवाब बना। उसने एक सेना तत्कालीन गोरखपुर के उत्तरी भाग (वर्तमान महराजगंज) में भेजा, जिसने बुटवल के तिलकसेन के पुत्र को पराजित करके उससे प्रस्तुत धनराषि वसूल किया। इसके बाद दोनों पक्षों में छिटपुट संघर्ष होते रहे और अंततः 20 वर्षों के लम्बे संघर्ष के उपरांत बुटकल के राजा ने आत्मसमर्पण कर दिया।


title: महराजगंज जिला

text: 5 अक्टूबर 1754 को सफदरजंग की मृत्यु हुई और उसका पुत्र एवं उत्तराधिकारी षुजाऊद्दौला अवध का नवाब बना। उसके शासन काल में इस क्षेत्र में सुख-समृद्धि का वातावरण उत्पन्न हुआ। डॉ॰ आशीर्वाद लाल श्रीवास्तव ने उसके शासन काल में इस क्षेत्र में प्रभूत मात्रा में उत्पन्न होने वाले स्निग्ध और सुगंधित चावल का विशेष रूप से उल्लेख किया है। उस समय अस्सी प्रतिषत आबादी कृषि कार्य कर रही थी। 26 जनवरी 1775 को षुजाऊद्दौला की मृत्यु हुई और उसका पुत्र आसफद्दौला गद्दी पर बैठा। उसके शासन काल में स्थानीय शासक, बाजारों की बढ़ती हुई शक्ति को कुचलने में असमर्थ रहे।


title: महराजगंज जिला

text: विभिन्न संधियों के द्वारा कंपनी की सेना के प्रयोग का व्यय अवध के ऊपर निंरतर बढ़ रहा था। फलतः 10 नवम्बर 1801 को नवाब ने कंपनी के कर्ज से मुक्ति हेतु कतिपय अन्य क्षेत्रों के साथ-साथ गोरखपुर क्षेत्र को भी कंपनी को दे दिया। इस संधि के फलस्वरूप वर्तमान महराजगंज का क्षेत्र भी कंपनी के अधिकार में चला गया। इस संपूर्ण क्षेत्र का शासन रूटलेज नामक कलेक्टर को सौंपा गया। जिसने सर्वत्र अव्यवस्था, अषांति एवं विद्रोह का दर्शन किया।


title: महराजगंज जिला

text: गोरखपुर के सत्तान्तरण के पूर्व ही तत्कालीन अव्यवस्था का लाभ उठाते हुए गोरखों ने वर्तमान महराजगंज एवं सिद्धार्थनगर के सीमावर्ती क्षेत्रों में अपनी स्थिति सुदृढ़ करना प्रारम्भ कर दिया था। विनायकपुर एवं तिलपुर परगने के अन्तर्गत उनका अतिक्रमण तीव्रगति से हुआ जो वस्तुतः बुटवल के कलेक्टर के साथ इस जनपद में स्थित अपनी अवषिष्ट जमीदारी की सुरक्षा हेतु बत्तीस हजार रूपये सालाना पर समझौता किया था। बाद में अंग्रेजों ने उसे बकाया धनराषि न दे पाने के कारण बन्दी बना दिया। 1805 ई. में गोरखों बुटवल पर अधिकार कर लिया और अंग्रेजों की कैद से छूटने के उपरांत बुटवल नरेष की काठमाण्डू में हत्या कर दी। 1806 ई. तक इस क्षेत्र अधिकांश भू-भाग गोरखों के कब्जे में जा चुका था। यहां तक कि 1810-11 ई. में उन्होंने गोरखपुर में प्रवेष करते हुए पाली के पास स्थित कतिपय गांवों को अधिकृत कर लिया। गोरखों से इस सम्पूर्ण क्षेत्र को मुक्त कराने के लिए मेजर जे.एस.वुड के नेतृत्व में अंग्रेज सेना ने बुटवल पर आक्रमण किया।


title: महराजगंज जिला

text: वुड संभवतः निचलौल होते हुए 3 जनवरी 1815 को बुटवल पहुंचा। बुटवल ने वजीर सिंह के नेतृत्व में गोरखों ने युद्ध की तैयारी कर ली थी, किन्तु अंग्रेजी सेना के पहुंचाने पर गोरखे पहाड़ों में पलायित हो गये। वुड उन्हें परास्त करने में सफल नहीं हो सका। इसी बीच गोरखों ने तिलपुर पर आक्रमण कर दिया और वुड को उनका सामना करने के लिए तिलपुर लौटना पड़ा। उसकी ढुलमुल नीति के कारण गोरखे इस संपूर्ण क्षेत्र में धावा मारते रहे और नागरिकों का जीवन कण्टमय बनाते रहे। यहां तक कि वुड ने 17 अप्रैल 1815 को बुटवल पर कई घंटे तक गोलाबारी की किन्तु उसका अपेक्षित परिणाम नहीं निकला। तत्पष्चात कर्नल निकोलस के नेतृत्व में गोरखों से तराई क्षेत्र को मुक्त कराने का द्वितीय अभियान छेड़ा गया। कर्नल निकोलस ने गोरखों के ऊपर जो दबाव बनाया, उससे 28 नवम्बर 1815 को अंग्रेजों एवं गोरखों के बीच प्रसिद्ध सगौली की संधि हुई किन्तु बाद में गोरखे संधि की षर्तो को स्वीकार करने में आनाकानी करने लगे। फलतः आक्टर लोनी के द्वारा निर्णायक रूप से पराजित किये जाने के बाद 4 मार्च 1816 को नेपाल-नरेश ने इस संधि को मान्यता प्रदान कर दी। इस संधि के फलस्वरूप नेपाल ने तराई क्षेत्र पर अपना अधिकार छोड़ दिया और यह क्षेत्र कंपनी के शासन के अन्तर्गत सम्मिलित कर लिया गया।


title: महराजगंज जिला

text: 1857 के प्रथम स्वतंत्रता संग्राम ने इस क्षेत्र में नवीन प्राण-शक्ति का संचार किया। जुलाई, 1857 में इस क्षेत्र के जमींदारों के ब्रिटिश राज्य के अंत की घोषणा की। निचलौल के राजा रण्डुलसेन ने अंग्रेजों के विरुद्ध आंदोलनकारियों का नेतृत्व किया। 26 जुलाई को सगौली में विद्रोह होने पर वनियार्ड (गोरखपुर के तत्कालीन जज) के कर्नल राउटन को वहां शीघ्र पहुंचने के लिए पत्र लिखा, जो काठमाण्डु से निचलौल होते हुए तीन हजार गोरखा सैनिकों के साथ गोरखपुर की ओर बढ़ रहा था, गोरखों के प्रयास के बावजूद वनियार्ड आंदोलन को पूरी तरह दबाने में असमर्थ रहा। फलतः उसने गोरखपुर जनपद का प्रशासन सतासी और गोपालपुर के राजा को सौंप दिया। किंतु आंदोलनकर्ता बहुत दिन तक इस क्षेत्र को मुक्त नहीं रख सके और अंग्रेजों ने पुनः इस क्षेत्र को अपने पूर्ण नियंत्रण में ले लिया। निचलौल के राजा कमलेश को आंदोलनकारियों का नेतृत्व करने के कारण न केवल उसको पूर्व प्रदत्त राजा की उपाधि से वंचित कर दिया गया अपितु 1845 ई. में उसे दी गई पेंषन भी छीन ली गई।


title: महराजगंज जिला

text: 1857 ई. के प्रथम स्वतंत्रता आंदोलन के उपरांत नवम्बर 1858 ई में रानी विक्टोरिया के घोषणा पत्र द्वारा यह क्षेत्र भी सीधे ब्रिटिश सत्ता के अधीन हो गया। ब्रिटिश शासन काल में भी सामान्य जनता की कठिनाइयां दूर नहीं हो सकी। भूमि संबंधी विभिन्न बन्दोबस्तों के बावजूद कृषकों को उनकी भूमि पर कोई अधिकार नहीं मिल सका, जबकि जमीदार मजदूरों एवं कृषकों के श्रम के शोषण से संपन्न होते रहे। किसान एवं जमीदार के बीच का अंतराल बढ़ता गया।


title: महराजगंज जिला

text: 1920 ई. में गांधी जी के द्वारा असहयोग आंदोलन प्रारम्भ किया जिसका प्रभाव इस क्षेत्र पर भी पड़ा। 8 फ़रवरी 1921 को गांधी जी गोरखपुर आए जिससे यहां के लोगों में ब्रिटिश राज के विरुद्ध संघर्ष छेड़ने के लिए उत्साह का संचार हुआ। शराब की दुकानों पर धरना दिया गया और ताड़ के वृक्षों को काट डाला गया। विदेशी कपड़ों का बहिष्कार हुआ और उसकी होली जलाई गयी। खादी के कपड़े का प्रचार-प्रसार हुआ। 2 अक्टूबर 1922 को इस संपूर्ण क्षेत्र में गांधी जी का जन्मदिन अंन्यतः उत्साह के साथ मनाया गया।


title: महराजगंज जिला

text: 1923 ई. में पं॰ जवाहर लाल नेहरू ने इस क्षेत्र का दौरा किया, जिसके फलस्वरूप कांग्रेस कमेटियों की स्थापना हुई। अक्टूबर 1929 में पुनः गांधी जी ने इस क्षेत्र का व्यापक दौरा किया। 4 अक्टूबर 1929 को घुघली रेलवे स्टेशन पर दस हजार देषभक्तों ने उनका भव्य स्वागत किया। 5 अक्टूबर 1929 को गांधी जी ने महराजगंज में एक बिशप जनसभा को संबोधित किया। महात्मा गांधी की इस यात्रा ने इस क्षेत्र के देषभक्तों में नवीन स्फूर्ति का संचार किया, जिसका प्रभाव 1930-34 तक के सविनय अवज्ञा आंदोलनों में देखने को मिला।


title: महराजगंज जिला

text: 1930 ई. के नमक सत्याग्रह के समय भी इस क्षेत्र ने महत्वपूर्ण भूमिका निभाई। नमक कानून के विरुद्ध सत्याग्रह, हड़ताल सभा एवं जुलूस का आयेाजन किया गया। 1931 ई. में जमीदारों के अत्याचार के विरुद्ध यहां की जनता ने किसान आंदोलन में भाग लिया। उसी समय श्री सिब्बनलाल सक्सेना ने महात्मा गांधी के आह्वान पर सेण्ट एण्ड्रूज कॉलेज के प्रवक्ता पद का परित्याग कर पूर्वांचल के किसान-मजदूरों का नेतृत्व संभाला। 1931 में सक्सेना जी ने ईख-संघ की स्थापना की, जो यहां के गन्ना उत्पादकों एवं मजदूरों के हितों की सुरक्षा हेतु संघर्ष के लिए उद्यत हुई। मई 1937 में पं॰ गोविन्द वल्लभ पन्त यहां आये ओर एक जनसभा को सम्बोधित किया। फरवरी 1940 में पुनः पंडित नेहरू यहां आये और गणेश शंकर विद्यार्थी स्मारक विद्यालय (G.S.V.S.) की आधारशिला रखी।


title: महराजगंज जिला

text: 1942 ई. भारतीय इतिहास में एक युगांतकारी परिवर्तन की चेतना के लिए ख्यात है। इस चेतना का संचार इस क्षेत्र में भी हुआ और यह क्षेत्र भी कुछ कर गुजरने को तैयार था। इस समय यहां के आंदोलनकारियों का नेतृत्व श्री सिब्बनलाल सक्सेना कर रहे थे। अंग्रेजों भारत छोड़ो एवं करो या मरो का नारा जन-जन की वाणी में समाहित हो रहा था। अगस्त क्रांति के दौरान गुरूधोवा गा्रम में षिब्बन लाल सक्सेना को उनकी गिरफ्तारी के समय गोली मारी गई किंतु वह गोली उनके कंधे के पास से निकलते हुए उस जमींदार को लग गई जिसने सक्सेना जी को बंदी बनाया था। गोरखपुर के तत्कालीन, जिलाधीश श्री ई.वी.डी. मास के आदेश पर 27 अगस्त 1942 को विषुनपुर गबडुआ गांव में निहत्थे एवं शांतिप्रिय नागरिकों पर गोली चलाई गई जिसमें सुखराज कुर्मी एंव झिनकू कुर्मी नामक दो कांतिकारी वीर शहीद हो गये। पुलिस की गोली से आहत काशीनाथ कुर्मी की 1943 में जेल में ही मृत्यु हो गयी। सक्सेना जी को ब्रिटिश राज के विरुद्ध षडयंत्र रचने के आरोप में 26 महीने कठोर कारावास एवं 26 महीने फांसी की कोठरी में रखा गया।


title: महराजगंज जिला

text: इस जिला के उत्तरी छोर पर दुर्गा माता का प्रसिद्ध लेहडा़ मन्दिर है जो अत्यन्त सुखदायिनी हैं, जिनकी कृपा से सभी मनोकामना पूर्ण होती है। सीमा एवं नेपाल पहाड़ियों से सटे होने के कारण इस जिला का स्थान पर्यटन के लिए अत्यधिक महत्वपूर्ण है। यहाँ का सुन्दर वातावरण सेहत के लिए अमृत वरदान है।जिले के प्रमुख स्थान इटहिया, झुलनीपुर बार्डर, परतावल बाजार, निचलौल, एवं सिसवा है।नेपाल जाने के प्रमुख रास्ते सोनौली, ठूठीबारी, भगवानपुर व झुलनीपुर है।गोरखपुर से महराजगंज यात्रा के लिए 50कि.मी की दूरी तय करनी पड़ती है।


title: महराजगंज जिला

text: महराजगंज जनपद में स्वतंत्रता संग्राम का अभ्युदय 1931 में प्रोफेसर षिब्बन लाल सक्सेना के पर्दापण से हुआ।इसके पहले वे सेंट एंड्यूज कालेज गोरखपुर में मैथ के प्रवक्ता रहे।महराजगंज की जनता की समस्याओं को देखकर उन्होंने इसी धरती को कर्मक्षेत्र बनाया। इसके पूर्व जनपद में जमींदारों का वर्चस्व रहा। इन जमींदारों में रामपुर बल्डीहा के श्री रईस लक्ष्मण प्रसाद तिवारी का वर्चस्व रहा और अब वर्तमान में इनके पनाती देवांशु तिवारी जी का वर्चस्व है.


title: महराजगंज जिला

text: और सिसवां बाजार के श्री नवल किषोर सिंह तथा श्री परमहंष सिंह, रजवल एवं करमहा के श्री भगवती प्रसाद था श्री चतुर्भुज दास एवंइनके अलावा नन्दाभार के तिवारी जी आदि की भी जमींदारियां रही हैं।


title: महराजगंज जिला

text: महात्मा गांधी जी के 1930 में नमक सत्याग्रह एवं 1931 में जमींदारों के अत्याचार के विरूद्ध यहां की जनता ने प्रो॰ षिब्बन लाल सक्ेसना के नेतृत्व में भाग लिया। 1930 में प्रो॰ सक्सेना जी ने ईख संघ की स्थापना करके जमींदारों एवं अंग्रेजी शासन के विरूद्व आन्दोलन छेड़ दिया। सक्सेना जी ने मजदूरों का भी नेतृत्व किया।घुघली के मजदूरों के संरक्षक के रूप में ऐतिहासिक सेवा किया।


title: महराजगंज जिला

text: प्रो॰ सक्सेना जी ने अपने कार्यकर्ता सर्व श्री सुदामा प्रसाद, कपिलदेव पाण्डेय, नरसिंह नारायण पाण्डेय, रामानुज पाण्डेय, हौसला प्रसाद त्रिपाठी ‘पथिका जी’ अब्दुल रउफ लारी, दुर्योधन प्रसाद के साथ पूरे जनपद में जनजागरण का कार्य प्रारम्भ किया। जमींदारों का विरोध किया और गांव-गांव में अपने समर्थकों की पंचायत गठित की। इसके अतिरिक्त सर्व श्री राधेष्याम केसरवानी, हरिषंकर प्रसाद गुप्त, राम प्रसाद भालोटिया, मनोहर लाल बैद्य, चिल्लरा, नन्दु नन्द किषोर जायसवाल, मदन पाण्डेय सिसवा बाजार, बैठवलिया के तेजई, सेखुई के श्री रामेष्वर मौनी अहिरौली के श्री राम दयाल भगत, करमी के श्री रघुनन्दन, खेसरारी के श्री राजबली व सुकई भगत दुर्गवलिया के श्री तिलक चैधरी, बलुअही के श्री जानकी षरण तिवारी (जिनका कार्यक्षेत्र सिसवां बाजार व खड्डा रहा) एवं घुघली के मुंषी छत्रधारी लाल आदि लोगों के साथ भारत के स्वतंत्रता संग्राम में कूद पड़ें। कहा जाता है कि छत्रधारी लाल का उन्हें काफी सहयोग मिला।